ส่วนที่ 1

บริษัทที่ออกหลักทรัพย์

ยกเลิกตาม “ประกาศของคณะกรรมการกำกับตลาดทุน ที่ ทจ.11/2552 เรื่อง หลักเกณฑ์ เงื่อนไข
และวิธีการรายงานการเปิดเผยข้อมูลเกี่ยวกับฐานะการเงินและผลการดำเนินงานของบริษัทที่ออกหลักทรัพย์
ได้ยกเลิกหัวข้อนี้”

1. ข้อมูลทั่วไปของบริษัทฯ

ประเภทธุรกิจ : Health Care Business

ชื่อบริษัท : บริษัท บางกอก เชน ฮอสปิทอล จำกัด (มหาชน)

ลักษณะการประกอบธุรกิจ : ดำเนินกิจการโรงพยาบาลเอกชน ภายใต้ชื่อ

โรงพยาบาลเวิลด์เมดิคอลเซ็นเตอร์ (“WMC”)

โรงพยาบาลเกษมราษฎร์ (“KH”) และ โรงพยาบาลการุญเวช (“KV”)

ที่ตั้งสำนักงานใหญ่ : 44 หมู่ 4 ถนนแจ้งวัฒนะ ตำบลปากเกร็ด อำเภอปากเกร็ด จังหวัดนนทบุรี

เลขทะเบียนบริษัท : 0107547000401

Website บริษัท : www.bangkokchainhospital.com

โทรศัพท์ : 02-836-9999

โทรสาร : 02-106-4858

+-----------------------------------------------------------------------+
| นายทะเบียนหลักทรัพย์                                                      |
|                                                                       |
| บริษัท ศูนย์รับฝากหลักทรัพย์ (ประเทศไทย) จำกัด                                 |
|                                                                       |
| เลขที่ 62 อาคารตลาดหลักทรัพย์แห่งประเทศไทย                                  |
|                                                                       |
| ชั้น 4, 6-7 ถนนรัชดาภิเษก เขตคลองเตย กรุงเทพฯ 10110                        |
|                                                                       |
| โทรศัพท์ 02-229-2800, 02-654-5599 โทรสาร 02-359-1262-3                  |
+-----------------------------------------------------------------------+
| ผู้สอบบัญชี                                                               |
|                                                                       |
| บริษัท เคพีเอ็มจี ภูมิไชย สอบบัญชี จำกัด                                        |
|                                                                       |
| เอ็มไพร์ทาวเวอร์ 195 ถนนสาทรใต้ แขวงยานนาวา เขตสาทร                       |
|                                                                       |
| กรุงเทพฯ 10120                                                         |
|                                                                       |
| โทรศัพท์ 02-677-2000 โทรสาร 02-677-2220-3                               |
+-----------------------------------------------------------------------+
| ที่ปรึกษากฎหมาย                                                          |
|                                                                       |
| บริษัท เดอะ ลีเกิลลิสต์ ลอว์ ออฟฟิศ จำกัด                                      |
|                                                                       |
| 56/12 ซ.พัทธมน 1 ถนนรามคำแหง (สุขาภิบาล 3) แขวงหัวหมาก                    |
|                                                                       |
| เขตบางกะปิ กรุงเทพมหานคร 10240                                          |
|                                                                       |
| โทรศัพท์ 02-735-2976-80 โทรสาร 02-735-2981                              |
+-----------------------------------------------------------------------+

2. ปัจจัยความเสี่ยง

2.1 ความเสี่ยงจากนโยบายด้านสุขภาพของภาครัฐ

  ปี 2558 บริษัทฯ มีรายได้จากการให้บริการตามนโยบายด้านสุขภาพของภาครัฐ
  ทั้งจากการให้บริการภายใต้โครงการประกันสังคมประมาณร้อยละ 34
  และการให้บริการตามโครงการประกันสุขภาพถ้วนหน้าประมาณร้อยละ 1
  ของรายได้กิจการโรงพยาบาล ดังนั้น
  การเปลี่ยนแปลงนโยบายด้านสุขภาพของภาครัฐอาจกระทบต่อผลการดำเนินงานของบริษัทฯ ได้
  อย่างไรก็ตาม ผู้บริหารของบริษัทฯ ได้ติดตามความเปลี่ยนแปลง
  และเข้ามีส่วนร่วมในการแสดงความเห็นต่อการกำหนดนโยบายต่างๆ ของภาครัฐ
  เพื่อให้ข้อมูลต่างๆ แก่คณะกรรมการที่พิจารณานโยบายด้านสุขภาพของภาครัฐ
  โดยการเข้าร่วมเป็นหนึ่งในสมาชิกของคณะกรรมการชุดต่างๆ เช่น
  คณะกรรมการแพทย์ประกันสังคม กรรมาธิการสาธารณสุข วุฒิสภา
  คณะกรรมการประสานงานร่วมเพื่อพัฒนาการสร้างหลักประกันสุขภาพถ้วนหน้า
  ที่ปรึกษากรรมาธิการแรงงาน สภาผู้แทนราษฎร และคณะกรรมการคุ้มครองผู้ประสบภัยจากรถ
  กรมการประกัน กระทรวงพาณิชย์ เป็นต้น นอกจากนี้ บริษัทฯ
  ยังมีนโยบายในการควบคุมค่าใช้จ่าย
  และประเมินผลการดำเนินงานในโครงการดังกล่าวอย่างต่อเนื่อง
  เพื่อลดผลกระทบต่อผลการดำเนินงานของบริษัทฯ

2.2 ความเสี่ยงจากการแข่งขันในธุรกิจโรงพยาบาลเอกชน

  การประกอบธุรกิจให้บริการทางการแพทย์มีแนวโน้มการแข่งขันที่รุนแรงขึ้น ดังนั้น บริษัทฯ
  จึงมีนโยบายพัฒนาธุรกิจ โดยปรับปรุงการให้บริการให้เป็นเลิศ (Medical Excellent
  Center) การให้บริการด้านสุขภาพที่ครบวงจร รวมถึงแนะนำบริการใหม่ๆ
  เพื่อเพิ่มความสามารถในการแข่งขันและสร้างจุดขายใหม่ๆ ในโรงพยาบาลทุกสาขา นอกจากนี้
  บริษัทฯ ยังมีนโยบายรวมศูนย์การจัดหาวัตถุดิบ
  โดยมีระบบจัดซื้อกลางเพื่อเพิ่มอำนาจต่อรองกับผู้จำหน่าย และเพื่อลดต้นทุนค่าบริการของกลุ่ม
  ซึ่งทำให้บริษัทฯ มีความสามารถในการแข่งขันสูงขึ้น

2.3 ความเสี่ยงจากการขาดแคลนบุคลากร

  เนื่องจากธุรกิจของบริษัทฯ จำเป็นต้องอาศัยบุคลากรที่มีความรู้ ความสามารถ
  และความชำนาญพิเศษเฉพาะทาง ทั้งทางด้านการแพทย์ เภสัชกร พยาบาล
  และเจ้าหน้าที่เทคนิคต่างๆ เป็นแกนหลักในการดำเนินงาน ในขณะที่ปัจจุบัน
  สภาวะการแข่งขันในธุรกิจโรงพยาบาลค่อนข้างสูง ทั้งในภาครัฐและภาคเอกชน ดังนั้น
  เพื่อจำกัดความเสี่ยงจากการขาดแคลนบุคลากร บริษัทฯ จึงมีการกำหนดอัตราค่าตอบแทนที่จูงใจ
  สวัสดิการที่เหมาะสม และสามารถแข่งขันกับผู้ประกอบการรายอื่น
  อีกทั้งยังเปิดโอกาสให้บุคลากรดังกล่าวมีส่วนร่วมในการบริหารจัดการแนวทางการให้บริการของตน
  และจัดการฝึกอบรมเพื่อเสริมสร้างความรู้ใหม่ๆ อย่างต่อเนื่อง
  เพื่อส่งเสริมให้บุคลากรดังกล่าวรู้สึกมีส่วนร่วมกับการเติบโตทางธุรกิจของบริษัทฯ

3. ลักษณะการประกอบธุรกิจ

บริษัท บางกอก เชน ฮอสปิทอล จำกัด (มหาชน) (“บริษัทฯ” หรือ “BCH”)
จดทะเบียนจัดตั้งขึ้นเมื่อวันที่ 24 พฤศจิกายน 2536 เพื่อดำเนินธุรกิจในรูปของกลุ่มโรงพยาบาล
(Chain Hospital) และธุรกิจในสายที่เกี่ยวข้องกับการแพทย์ มีทุนจดทะเบียนเริ่มแรก 150
ล้านบาท และปัจจุบันมีทุนจดทะบียนและชำระแล้ว 2,494 ล้านบาท
โดยมีกลุ่มตระกูลหาญพาณิชย์เป็นผู้ถือหุ้นใหญ่ โดยถือหุ้นในสัดส่วนร้อยละ 49.99

บริษัทฯ และบริษัทย่อย ดำเนินกิจการโรงพยาบาลจำนวน 11 แห่ง และโพลีคลินิกอีก 2 แห่ง
ซึ่งแบ่งตามกลุ่มลูกค้า ดังนี้

1.  กลุ่มลูกค้าระดับบน / ลูกค้าต่างประเทศ

    -   โรงพยาบาลเวิลด์เมดิคอลเซ็นเตอร์

2.  กลุ่มลูกค้าระดับกลาง - บน / ลูกค้าประกันสังคม

    -   โรงพยาบาลเกษมราษฎร์ บางแค

    -   โรงพยาบาลเกษมราษฎร์ ศรีบุรินทร์

  - คลีนิค เกษมราษฎร์ ศรีบุรินทร์ แม่สาย

  - คลีนิค เกษมราษฎร์ ศรีบุรินทร์ เชียงแสน

-   โรงพยาบาลเกษมราษฎร์ รัตนาธิเบศร์

-   โรงพยาบาลเกษมราษฎร์ สระบุรี

-   โรงพยาบาลเกษมราษฎร์ ประชาชื่น

-   โรงพยาบาลเกษมราษฎร์ ฉะเชิงเทรา

3.  กลุ่มลูกค้าประกันสังคม

    -   โรงพยาบาลการุญเวช สุขาภิบาล 3

    -   โรงพยาบาลการุญเวช ปทุมธานี

    -   โรงพยาบาลการุญเวช อยุธยา

    -   โรงพยาบาลการุญเวช รัตนาธิเบศร์

ณ วันที่ 31 ธันวาคม 2558 โรงพยาบาลในเครือ BCH
มีจำนวนเตียงสำหรับผู้ป่วยในตามที่ได้จดทะเบียน (Licensed Beds) จำนวนรวมทั้งสิ้น 2,178
เตียง และห้องตรวจสำหรับให้บริการผู้ป่วยนอกจำนวน 410 ห้องตรวจ
ซึ่งสามารถให้บริการรองรับผู้ป่วยนอกได้จำนวน 16,400 คนต่อวัน
พร้อมแพทย์ผู้เชี่ยวชาญให้บริการตลอด 24 ชั่วโมง นอกจากนี้ บริษัทฯ
ยังได้ดำเนินการปรับปรุงประสิทธิภาพการให้บริการของโรงพยาบาลในกลุ่มให้เป็นเลิศ (Medical
Excellent Center) ทั้งในด้านบุคลากรทางการแพทย์ที่เชี่ยวชาญและมีประสบการณ์
อุปกรณ์ทางการแพทย์ที่ทันสมัยและมีเทคโนโลยีระดับสูง
สภาพแวดล้อมในโรงพยาบาลที่มีสิ่งอำนวยความสะดวกต่างๆ แก่ลูกค้า
รวมถึงการจัดตั้งศูนย์เฉพาะทางต่างๆ ซึ่งบางศูนย์เป็นศูนย์ที่จบในตัว (One-Stop Service)
เพื่อรองรับการเข้ามาใช้บริการของลูกค้าได้อย่างสมบูรณ์และเป็นเลิศ

  โรงพยาบาลในเครือ BCH มีจุดเด่นในการดำเนินธุรกิจดังนี้

(1) ดำเนินธุรกิจในรูปกลุ่มโรงพยาบาล โดยมีโรงพยาบาลขนาดใหญ่ 11
สาขาที่ให้บริการครอบคลุมลูกค้าทุกกลุ่ม ตั้งแต่ระดับบน ระดับกลาง และประกันสังคม
นอกจากนี้ยังมีโรงพยาบาลอื่นๆที่เป็นพันธมิตร ในการส่งต่อผู้ป่วยเข้ารับการตรวจวินิจฉัย
รักษาโรคหัวใจแบบครบวงจร ทั้งการรักษาโดยการสวนหัวใจและรักษาโดยการผ่าตัดหัวใจแบบเปิด
และแก้ไขปัญหาสายตาด้วยเครื่องเลเซอร์

(2) มีรายได้ประจำจากกลุ่มลูกค้าตามโครงการภาครัฐ ทั้งนี้เครือ BCH
เป็นกลุ่มโรงพยาบาลที่มีผู้ประกันตนในโครงการประกันสังคมมากที่สุดกลุ่มหนึ่ง

(3) มีความได้เปรียบด้านขนาดและราคาจากการจัดซื้อสินค้าของโรงพยาบาลในเครือ BCH
ผ่านฝ่ายจัดซื้อกลาง

(4) ผู้บริหารระดับสูงของบริษัทฯ มีประสบการณ์ในการบริหารโรงพยาบาลมากกว่า 30 ปี
และมีส่วนร่วมในการบริหารงานด้านสาธารณสุขระดับประเทศ

(5) มีคณะแพทย์ผู้เชี่ยวชาญเฉพาะทางครบทุกสาขา

(6) มีการจัดอบรมแพทย์ พยาบาล ทั้งภายในโรงพยาบาลและสถาบันภายนอก

(7) มีอุปกรณ์ และเครื่องมือทางการแพทย์ที่มีเทคโนโลยีระดับสูง เช่น
เครื่องมือทางการแพทย์สำหรับศูนย์หัวใจ ศูนย์สุขภาพผิวและความงาม
เครื่องรักษาสายตาด้วยแสงเลเซอร์ (เลสิก)
เครื่องส่องตรวจระบบทางเดินอาหารส่วนบนและล่างผ่านระบบจอภาพ
และเครื่องมือในการตรวจวินิจฉัยโรคด้วยการสร้างภาพเสมือนจริง

(8) โรงพยาบาลในเครือ BCH ทั้ง 5 สาขาได้ผ่านการรับรองคุณภาพมาตรฐาน ISO 9001
version 2000 และอยู่ในกระบวนการรับรองคุณภาพสถานพยาบาล (Hospital
Accreditation) โดยได้รับ HA และการ Re-accredit HA รวม 5 แห่ง
และอยู่ระหว่างการขอการรับรองคุณภาพสถานพยาบาล (accredit HA) อีก 4 แห่ง นอกจากนี้
โรงพยาบาลเวิลด์เมดิคอลเซ็นเตอร์ ยังได้ผ่านการรับรองคุณภาพมาตรฐาน JCI (Joint
Commission International) และ DNV GL (Det Norske Veritas GL)

ณ วันที่ 31 ธันวาคม 2558 บริษัทฯมีสินทรัพย์รวมทั้งสิ้น 10,598 ล้านบาท หนี้สินรวมเท่ากับ
5,676 ล้านบาท ส่วนของผู้ถือหุ้น (ไม่รวมส่วนของผู้ถือหุ้นส่วนน้อย) เท่ากับ 4,359 ล้านบาท
และมีกำไรสะสมรวมเท่ากับ 1,234 ล้านบาท
ซึ่งเป็นกำไรสะสมที่จัดสรรเป็นสำรองตามกฎหมายเท่ากับ 249 ล้านบาท
และกำไรสะสมที่ยังไม่ได้จัดสรรเท่ากับ 985 ล้านบาท

3.1
การดำเนินธุรกิจในรูปของกลุ่มโรงพยาบาลและการสร้างพันธมิตรเพื่อเพิ่มศักยภาพการให้บริการ

  บริษัทฯ ดำเนินธุรกิจในรูปของกลุ่มโรงพยาบาล โดยมีโรงพยาบาลทั้งหมด 11 สาขา
  ทั้งในกรุงเทพฯ และต่างจังหวัด ซึ่งให้บริการแก่กลุ่มลูกค้าที่หลากหลาย นอกจากนี้ บริษัทฯ
  ได้เปิดศูนย์การแพทย์เฉพาะทาง
  ที่ให้บริการด้านการตรวจวินิจฉัยแก่ลูกค้าของโรงพยาบาลในเครือ BCH เอง
  และผู้ป่วยจากโรงพยาบาลทั่วไปที่เป็นพันธมิตร (Main Contractors)
  ของสำนักงานประกันสังคม และ สำนักงานหลักประกันสุขภาพแห่งชาติ กว่า 40 แห่งทั่วประเทศ
  ได้แก่

-   ศูนย์หัวใจ ที่ให้บริการด้านการตรวจวินิจฉัย รักษาโรคหัวใจแบบครบวงจร
    ทั้งการรักษาโดยการสวนหัวใจและรักษาโดยการผ่าตัดหัวใจแบบเปิด
    ที่โรงพยาบาลเกษมราษฎร์ ประชาชื่น โรงพยาบาลเกษมราษฎร์ บางแค
    และโรงพยาบาลเวิลด์เมดิคอลเซ็นเตอร์

-   ศูนย์ดวงตา ที่ให้บริการด้านการผ่าตัดแก้ไขปัญหาสายตาด้วยเครื่องเลเซอร์
    ที่โรงพยาบาลเกษมราษฎร์ ประชาชื่น และโรงพยาบาลเวิลด์เมดิคอลเซ็นเตอร์

-   ศูนย์ตรวจวินิจฉัยโรคด้วยการสร้างภาพเสมือนจริง ที่ให้บริการในการตรวจวินิจฉัย
    ด้วยเครื่องมือที่ทันสมัย มีความแม่นยำสูง ได้แก่ เครื่อง MRI ที่โรงพยาบาลเกษมราษฎร์
    รัตนาธิเบศร์ โรงพยาบาลเกษมราษฎร์ ศรีบุรินทร์ และโรงพยาบาลเวิลด์เมดิคอลเซ็นเตอร์

-   ศูนย์มะเร็ง ที่ให้บริการตั้งแต่คัดกรอง วินิฉัยและรักษาด้วยยาเคมีบำบัด
    ที่โรงพยาบาลเกษมราษฎร์ ประชาชื่น โรงพยาบาลเกษมราษฎร์ บางแค
    โรงพยาบาลเกษมราษฎร์ รัตนาธิเบศร์และโรงพยาบาลเวิลด์เมดิคอลเซ็นเตอร์

  โดยบริษัทฯ คิดค่าบริการจากโรงพยาบาลทั่วไปที่เป็นพันธมิตรในราคาที่เหมาะสม
  และผู้ป่วยจะได้รับการรักษาและผ่าตัดที่รวดเร็ว ซึ่งนอกจากทำให้บริษัทฯ มีรายได้เพิ่มขึ้นแล้ว
  ยังทำให้การใช้เครื่องมือ อุปกรณ์ต่าง ๆ มีประสิทธิภาพมากขึ้น

3.2 รายได้จากกลุ่มลูกค้าที่หลากหลาย
และรายได้ประจำจากโครงการกองทุนประกันสังคมและโครงการประกันสุขภาพถ้วนหน้า

  จากการที่บริษัทฯ
  ให้บริการแก่ลูกค้าหลายประเภททั้งกลุ่มลูกค้าเงินสดและกลุ่มลูกค้าตามโครงการภาครัฐ
  ทำให้บริษัทฯ มีโครงสร้างรายได้ที่แข็งแกร่งและแน่นอน
  เนื่องจากรายได้ส่วนหนึ่งมาจากการให้บริการแก่โครงการกองทุนประกันสังคมและโครงการประกันสุขภาพถ้วนหน้า
  ซึ่งสำนักงานประกันสังคมและสำนักงานหลักประกันสุขภาพแห่งชาติเป็นผู้รับผิดชอบค่าใช้จ่ายของผู้ป่วยตามกฎหมายและตามนโยบายหลักของรัฐบาล
  ทำให้บริษัทฯ สามารถใช้ทรัพยากร ทั้งด้านการแพทย์ พยาบาล บุคลากรที่เกี่ยวข้อง
  เครื่องมือแพทย์ และเตียงผู้ป่วย ได้อย่างมีประสิทธิภาพมากขึ้น
  โดยรายได้แบ่งตามกลุ่มลูกค้าของบริษัทฯ เปรียบเทียบ 3 ปี เป็นดังต่อไปนี้

รายได้ของกลุ่มโรงพยาบาลแยกตามประเภทของผู้ป่วย

  หน่วย : บาท

  ------------------------------ --------------- ------ --------------- ------ --------------- ------
  โครงสร้างรายได้                  2558                   2557                   2556            

  รายได้ผู้ป่วยเงินสด                 3,740,626,850   65%    3,452,266,966   65%    3,135,800,645   67%

  รายได้โครงการกองทุนประกันสังคม     1,962,761,001   34%    1,789,200,258   34%    1,524,006,894   32%

  รายได้โครงการประกันสุขภาพถ้วนหน้า   62,909,301      1%     59,615,323      1%     41,758,832      1%

  รวมรายได้                       5,766,297,152   100%   5,301,082,547   100%   4,701,566,371   100%
  ------------------------------ --------------- ------ --------------- ------ --------------- ------

3.3 การจัดการและการบริหารสินค้าคงคลัง

  การดำเนินธุรกิจในรูปของกลุ่มโรงพยาบาล ทำให้บริษัทฯ มีความได้เปรียบจากด้านขนาด
  (Economy of scale) และการจัดการบริหารสินค้าคงคลัง (Inventory Management)
  เนื่องจากบริษัทฯ มีนโยบายการจัดซื้อและจัดหาวัตถุดิบหลักที่ใช้ในการให้บริการ ได้แก่ ยา
  เวชภัณฑ์ และเครื่องมือทางการแพทย์ โดยผ่านฝ่ายจัดซื้อกลางสำหรับทุกโรงพยาบาลในกลุ่ม
  จึงมีปริมาณสั่งซื้อสินค้าต่อครั้งจำนวนมาก ทำให้บริษัทฯ
  มีอำนาจต่อรองทางด้านราคาและระยะเวลาการชำระเงินกับผู้ขายได้เป็นอย่างดี ซึ่งทำให้บริษัทฯ
  ได้รับส่วนลดเพิ่มขึ้นเมื่อเทียบกับการจัดซื้อแยกแต่ละโรงพยาบาล นอกจากนี้ บริษัทฯ
  ยังมีนโยบายการยืมเครื่องมือทางการแพทย์ ยา เวชภัณฑ์
  โลหิตและส่วนประกอบของโลหิตระหว่างโรงพยาบาล ซึ่งจะทำให้ใช้ทรัพยากรอย่างมีประสิทธิภาพ
  มีสินค้าใช้ได้ทันเวลา และลดปัญหาสินค้าหมดอายุ

3.4 การบริหารงานและการจัดการ

  จากนโยบายการบริหารงานในรูปของกลุ่มโรงพยาบาลในเครือ BCH บริษัทฯ
  ใช้นโยบายเดียวกันเพื่อควบคุมการบริหารงานของทุกสาขาของโรงพยาบาลให้เป็นไปในทิศทางเดียวกัน
  และทำให้สามารถนำประสบการณ์การบริหารของแต่ละสาขามาประยุกต์ใช้
  อีกทั้งผู้บริหารระดับสูงของบริษัทฯ
  เป็นผู้ที่มีมีส่วนร่วมในการบริหารงานด้านสาธารณสุขระดับประเทศ
  และเป็นนายกสมาคมโรงพยาบาลเอกชน จึงมีประสบการณ์ในการบริหารโรงพยาบาลเป็นอย่างดี
  และการบริหารองค์กรแบบมีความยืดหยุ่นทำให้สามารถตอบสนองต่อการเปลี่ยนแปลงในการบริหารงานได้เป็นอย่างดีเช่นกัน
  ทำให้โรงพยาบาลดำเนินการจัดการรักษาพยาบาลหรือบริการที่สอดคล้องกับการเปลี่ยนแปลงของภาวะเศรษฐกิจและสังคม
  เช่น การเข้าเป็นสถานพยาบาลใน พ.ร.บ. ประกันสังคมในปี พ.ศ. 2535
  การเข้าเป็นสถานพยาบาลในโครงการประกันสุขภาพถ้วนหน้าในปี 2544
  การเปิดศูนย์การแพทย์เฉพาะทาง
  เพื่อลดภาระค่าใช้จ่ายที่ต้องส่งต่อผู้ป่วยของโรงพยาบาลไปรักษาที่โรงพยาบาลอื่น
  และขยายฐานรายได้จากการให้บริการในฐานะ Supra Contractor
  และการปรับปรุงประสิทธิภาพการให้บริการของโรงพยาบาลในเครือ BCH ซึ่งส่งผลให้บริษัทฯ
  มีการเจริญเติบโตอย่างต่อเนื่อง

4. การประกอบธุรกิจของแต่ละกลุ่มผลิตภัณฑ์

4.1 ลักษณะของผลิตภัณฑ์และบริการ

1.  รูปแบบของผลิตภัณฑ์และบริการ

บริษัทฯ ได้จัดประเภทของผลิตภัณฑ์และบริการไว้ ดังนี้

1.  กลุ่มโรงพยาบาลเวิลด์เมดิคอลเซ็นเตอร์ (WMC)

-   ให้บริการกลุ่มลูกค้าระดับบนและลูกค้าต่างประเทศ

-   ให้บริการทางการแพทย์ระดับตติยภูมิ

2.  กลุ่มโรงพยาบาลเกษมราษฎร์ (KH)

-   ให้บริการกลุ่มลูกค้าระดับกลาง / กลุ่มลูกค้าประกันสังคม

-   ให้บริการทางการแพทย์ระดับปฐมภูมิและระดับทุติยภูมิ

-   Kasemrad Medical Center [KHMC] เป็นศูนย์เฉพาะทางที่ให้บริการระดับตติยภูมิ
    ซึ่งเป็นบริการทางการแพทย์ที่มีความซับซ้อน ได้แก่ ศูนย์ศัลยกรรมหัวใจ (Heart Surgery
    Center) ศูนย์ตรวจสวนหัวใจและหลอดเลือด (Cath Lab Center) ศูนย์ดวงตา (Lasik
    and Eye Center) ศูนย์ตรวจวินิจฉัยโรคด้วยการสร้างภาพเมือนจริง (Imaging Center)
    และศูนย์มะเร็ง (Cancer Center)
    เพื่อให้การรักษาแก่ผู้ป่วยจากกลุ่มโรงพยาบาลเกษมราษฎร์ กลุ่มโรงพยาบาลการุญเวช
    และผู้ป่วยที่ส่งต่อมาจากโรงพยาบาลพันธมิตรอื่นๆ ทั่วประเทศ

-   Kasemrad Community Clinic [KCC] เป็นคลินิกชุมชนของบริษัทฯ
    ที่เปิดให้บริการทางการแพทย์ระดับปฐมภูมิ (บริการผู้ป่วยนอก)
    ที่อำเภอแม่สายและอำเภอเชียงแสน

-   KH Better Life เป็นศูนย์ที่ให้บริการด้านการเสริมสร้างสุขภาพ และบริการแพทย์ทางเลือก
    ได้แก่

-   ศูนย์สุขภาพผิวและความงาม

-   ศูนย์ศัลยกรรมความงาม

-   ศูนย์ทันตกรรมเพื่อความงาม

-   ศูนย์ตรวจสุขภาพ

-   ศูนย์แพทย์แผนไทย

3.  กลุ่มโรงพยาบาลการุญเวช (KV)

-   ให้บริการกลุ่มลูกค้าประกันสังคมเป็นหลัก

-   ให้บริการทางการพทย์ระดับปฐมภูมิและระดับทุติยภูมิ

  []

1.  ขอบเขตบริการทางการแพทย์

  แพทย์ คือบุคลากรที่มีความสำคัญอย่างมากในการดำเนินธุรกิจโรงพยาบาล
  กลุ่มโรงพยาบาลจึงจัดให้มีแพทย์ประจำและแพทย์ที่ปรึกษา
  สำหรับการให้บริการตรวจรักษาโรคต่างๆ ในสาขาทั่วไปและเฉพาะทาง ดังต่อไปนี้

  1. แผนกอายุรกรรม นอกจากจะมีแพทย์อายุรกรรมทั่วไปแล้ว ทางบริษัทฯ
  ยังจัดให้มีแพทย์อายุรกรรมเฉพาะทางต่างๆ และได้จัดตั้งศูนย์บริการทางการแพทย์
  เพื่อสามารถให้บริการแบบครบวงจรเพื่อเป็นการอำนวยความสะดวกแก่ผู้มารับบริการ

  1.1 อายุรกรรม โรคระบบทางเดินหายใจ

  1.2 อายุรกรรม ประสาทวิทยา

  1.3 อายุรกรรม โรคข้อและรูมาติก

  1.4 อายุรกรรม โรคติดเชื้อ

  1.5 อายุรกรรม โลหิตวิทยา

  1.6 อายุรกรรม โรคทางเดินอาหาร

  1.7 ศูนย์เบาหวาน

  1.8 ศูนย์ตรวจสุขภาพ

  1.9 ศูนย์ไตเทียม

  2. แผนกศัลยกรรม ทางบริษัทฯ ได้จัดให้มีศูนย์ศัลยกรรมเฉพาะทาง
  โดยใช้เครื่องมือทางการแพทย์ที่มีเทคโนโลยีระดับสูง เช่น การผ่าตัดโดยใช้กล้อง
  (Laparoscopy)

  2.1 ศัลยกรรมทั่วไป

  2.2 ศัลยกรรมประสาท

  2.3 ศัลยกรรมระบบทางเดินปัสสาวะ

  2.4 ศัลยกรรมกระดูกใบหน้า

  2.5 ศัลยกรรมพลาสติก (ตกแต่ง)

  2.6 ศัลยกรรมเด็ก

  2.7 ศัลยกรรมโรคหัวใจและเส้นเลือด

  3. แผนกออโธปิดิกส์ (กระดูกและข้อ) ให้บริการดูแลผู้ป่วยทางด้านกล้ามเนื้อ เอ็น กระดูก
  และข้อ การผ่าตัดกระดูกและข้อต่างๆ ผ่านทางกล้อง เช่น Arthroscope
  และการผ่าตัดเปลี่ยนข้อสะโพก เป็นต้น

  4. แผนกสูติ-นรีเวช นอกจากการให้บริการด้านการรับฝากครรภ์และการทำคลอดแล้ว ทาง
  บริษัทฯ ยังจัดตั้งศูนย์สุขภาพสตรี เพื่อให้บริการดูแลสุขภาพของสตรีโดยเฉพาะ เช่น คลินิกวัยทอง
  คลินิกภาวะมีบุตรยาก คลินิกเนื้องอกและมะเร็งสตรี คลินิกผ่าตัดด้วยกล้องทางนรีเวช เป็นต้น

  5. แผนกกุมารเวชศาสตร์ ทางบริษัทฯ
  ได้จัดให้มีกุมารแพทย์เฉพาะทางสำหรับดูแลรักษาผู้ป่วยเด็ก

  5.1 กุมารแพทย์เด็กแรกเกิด

  5.2 กุมารแพทย์โรคระบบทางเดินหายใจเด็ก

  5.3 กุมารแพทย์โรคติดเชื้อในเด็ก

  5.4 กุมารแพทย์ด้านจิตวิทยาเด็ก

  5.5 กุมารแพทย์ด้านพัฒนาการเด็ก

  6. แผนกโสต ศอ นาสิก ซึ่งมีทั้งการรักษาแบบอายุรกรรมและศัลยกรรมทั่วไป เช่น
  การผ่าตัดต่อมทอลซิล การใช้เครื่องมือพิเศษในการรักษาการนอนกรน
  การเกลาสายเสียงด้วยเลเซอร์เพื่อทำให้เสียงกระชับ ทุ้มหรือแหลมขึ้น

  7. ศูนย์หัวใจ ซึ่งประกอบด้วยศูนย์ศัลยกรรมหัวใจ (Heart Surgery Center)
  และศูนย์ตรวจสวนหัวใจและหลอดเลือด (Cath Lab Center)
  โดยให้บริการที่โรงพยาบาลเวิลด์เมดิคอลเซ็นเตอร์ โรงพยาบาลเกษมราษฎร์ สาขาประชาชื่น
  และโรงพยาบาลเกษมราษฎร์ สาขาบางแคโดยให้บริการตรวจ วินิจฉัย
  รักษาโรคหัวใจแบบครบวงจร
  ทั้งการรักษาโดยการสวนหัวใจและการผ่าตัดหัวใจแบบเปิดซึ่งโรงพยาบาลเกษมราษฎร์
  ประชาชื่นได้ขึ้นทะเบียนกับสำนักงานประกันสังคมเป็นศูนย์รับส่งต่อสำหรับลูกค้าประกันสังคมที่ส่งต่อมาจากกลุ่มโรงพยาบาลเกษมราษฎร์และกลุ่มโรงพยาบาลการุญเวชรวมทั้งโรงพยาบาลทั่วไปที่เป็นพันธมิตรกว่า
  40 แห่ง
  อีกทั้งโรงพยาบาลเวิลด์เมดิคอลเซ็นเตอร์ได้เปิดศูนย์หัวใจเพื่อให้การรักษาแก่ลูกค้าพรีเมี่ยมทั้งในประเทศและต่างประเทศด้วย

  8. ศูนย์ดวงตา ให้บริการรักษาโรคโดยใช้เลเซอร์รักษาเบาหวานขึ้นจอประสาทตา
  จอประสาทตาฉีกขาด-ต้อหิน วัดสายตาด้วยเครื่องคอมพิวเตอร์ ผ่าตัดเปลี่ยนเลนส์แก้วตา ต้อหิน
  และรักษาสายตาสั้น ยาว และเอียง ด้วยเครื่องเลสิก
  และเป็นศูนย์รับส่งต่อเช่นเดียวกับศูนย์หัวใจ

  9. ศูนย์สุขภาพผิวและความงาม ซึ่งให้การรักษาโดยทีมแพทย์ผู้เชี่ยวชาญจากโรงเรียนแพทย์
  มีการนำเครื่องเลเซอร์มาใช้ในการรักษาผิวหนังที่ผิดปกติ เช่น สิว ฝ้า กระ การกระชับผิว
  รวมถึงการตัดถุงใต้ตา และการทำตาสองชั้นด้วยเลเซอร์

  10. ศูนย์ศัลยกรรมเพื่อความงาม

  11. ศูนย์ทันตกรรมที่ให้บริการครบวงจร โดยทีมแพทย์ผู้เชี่ยวชาญเฉพาะทาง

  11.1 ทันตกรรมสำหรับเด็ก

  11.2 ทันตประดิษฐ์ (ฟันปลอม)

  11.3 การรักษารากฟัน

  11.4 ทันตกรรมรากเทียม

  11.5 ทันตกรรมเพื่อความสวยงาม (Aesthetic Dentistry) มีการให้บริการหลายรูปแบบ
  เพื่อให้สอดคล้องกับความต้องการของผู้มาใช้บริการ เช่น การเคลือบและตกแต่งฟัน (Veneer)
  การฟอกสีฟันด้วยเลเซอร์ (White Smile Laser) การจัดฟัน การฝังคริสตัล และการทำเขี้ยว

  12. ศูนย์ตรวจสุขภาพ

  13. ศูนย์การแพทย์ทางเลือก เพื่อเป็นทางเลือกให้แก่ผู้มาใช้บริการในการรักษา และฟื้นฟูสุขภาพ
  ได้แก่ ศูนย์การแพทย์ไทย

  14. แผนกจิตเวช

  15. แผนกนิติเวช

  16. แผนกผู้ป่วยวิกฤต (ICU)
  มีการจัดพื้นที่บริการแยกเป็นสัดส่วนด้วยทีมแพทย์ประจำและพยาบาลที่มีประสบการณ์โดยเฉพาะ
  โดยมีอุปกรณ์เครื่องใช้ทันสมัยและมีการตรวจสอบความเที่ยงตรงเป็นระยะเพื่อให้แพทย์มั่นใจในการรักษาและวินิจฉัย
  นอกจากนี้ยังมีห้องแยกสำหรับผู้ป่วยติดเชื้อ

  17. แผนกผู้ป่วยวิกฤตโรคหัวใจ (CCU)

  18. แผนกอุบัติเหตุฉุกเฉิน ทางบริษัทฯ
  ได้จัดให้มีแพทย์และเจ้าหน้าที่ทางการแพทย์สำหรับรองรับการให้บริการแก่ผู้ป่วยที่ได้รับอุบัติเหตุฉุกเฉิน
  ตลอด 24 ชั่วโมง

2.  ศูนย์ฝึกอบรมเพิ่มเติมให้กับแพทย์และบุคลากรทางการแพทย์

  โรงพยาบาลในเครือ BCH
  ได้มีบริการฝึกอบรมให้แก่แพทย์และบุคลากรทางการแพทย์ทั้งในและนอกกลุ่มโรงพยาบาล
  ซึ่งจะเป็นการแนะนำบริษัทฯ ให้เป็นที่รู้จักในวงกว้างและเป็นการพัฒนาบุคลากรของบริษัทฯ เอง
  รวมทั้งยังทำให้บริษัทฯ ได้รับรายได้จากการให้บริการด้วย

-   ศูนย์สุขภาพผิวและความงาม
    ได้มีบริการจัดฝึกอบรมการใช้เครื่องเลเซอร์สำหรับการรักษาให้แก่แพทย์ทั้งในและนอกกลุ่มโรงพยาบาล

-   ศูนย์หัวใจ ได้มีการจัดอบรมหลักสูตรแก่บุคลากรทางการแพทย์ทั้งในและนอกกลุ่มโรงพยาบาล
    ประกอบด้วย

-   หลักสูตรการพยาบาลผู้ป่วยวิกฤตโรคหัวใจ (Critical Cardiac Care Training -
    CCCT)

-   หลักสูตรการช่วยชีวิตชั้นสูง (Advance Cardiac Life Support - ACLS)

-   หลักสูตรการพยาบาลผู้ช่วยวิกฤตโรคหัวใจเด็ก (Pediatiric Critical Cardiac Care
    Training - PCCT)

-   ศูนย์รังสีและภาพเพื่อการวินิจฉัย
    ได้มีการจัดอบรมหลักสูตรแก่บุคลากรทางการแพทย์ทั้งในและนอกกลุ่มโรงพยาบาล ประกอบด้วย

-   Comprehensive CTA Coronary Artery

-   Kasemrad Medical Education Meeting การจัดสัมมนาให้ความรู้ในเรื่องต่างๆ

  นอกจากนี้ บริษัทฯ ยังมีแผนการให้บริการอบรมอื่นๆ เพิ่มเติมในอนาคต

3.  การให้บริการสนับสนุนทางการแพทย์

  1. แผนกเวชระเบียน บริษัทฯ
  จัดให้มีการเก็บข้อมูลผู้ป่วยด้วยระบบคอมพิวเตอร์เพื่อเป็นการอำนวยความสะดวกแก่ผู้ป่วยในการรับบริการ
  และแพทย์ในการดูข้อมูลในการวินิจฉัยและรักษาในครั้งต่อไป อีกทั้งยังมีระบบส่งเอกสารทางท่อลม
  ทำให้เกิดความรวดเร็วในการบริการ

  2. แผนกห้องปฏิบัติการ (Lab) เป็นแผนกที่ทำการตรวจวิเคราะห์โลหิต ปัสสาวะ อุจจาระ
  ชิ้นเนื้อ เพื่อช่วยในการวินิจฉัยและติดตามการรักษาของแพทย์
  โดยอุปกรณ์และเครื่องมือที่มีเทคโนโลยีระดับสูง นอกจากนี้ยังเป็นธนาคารโลหิต
  สำรองโลหิตสำหรับผู้ป่วยที่ต้องการเลือดในการรักษาฉุกเฉิน
  โดยโลหิตเหล่านี้ได้รับการสนับสนุนจากสภากาชาดไทย

  3. แผนกรังสี เป็นแผนกที่ตรวจวิเคราะห์ วินิจฉัยโรคโดยใช้รังสีและคลื่นเสียง เช่น General
  X-Ray Fluoroscopy X-Ray การเอ็กซเรย์อัลตร้าซาวด์ แมมโมแกรม (Ultrasound
  Mammogram) เครื่องเอ็กซ์เรย์คอมพิวเตอร์ (CT scan)
  โดยอุปกรณ์และเครื่องมือที่มีเทคโนโลยีระดับสูง
  เป็นการเพิ่มความแม่นยำในการวินิจฉัยและติดตามการรักษาของแพทย์
  นอกจากนี้ยังได้มีการเปิดศูนย์บริการ MRI และเครื่อง X-Ray Bi Plane สำหรับตรวจวินิจฉัย
  และรักษาระบบประสาทและหลอดเลือดสมองแบบ 3 มิติ

  4. แผนกกายภาพบำบัด โดยบริษัทฯ จัดให้มีทีมแพทย์ นักกายภาพ และอุปกรณ์ที่ทันสมัย
  ที่สามารถช่วยฟื้นฟูสมรรถภาพของผู้ป่วยให้กลับไปใช้ชีวิตตามปกติได้โดยเร็ว
  หรือให้เหลือความพิการน้อยที่สุด นอกจากนี้ยังมีโปรแกรมส่งเสริมสุขภาพให้แข็งแรง เช่น
  การออกกำลังกายในน้ำ (Hydro-therapy) สำหรับเด็ก สตรีมีครรภ์ และคนชรา

  5. แผนกโภชนาการ
  นอกจากมีหน้าที่ในการจัดอาหารสำหรับผู้ป่วยตามการรักษาของแพทย์ภายใต้กระบวนการคุณภาพในความสะอาดถูกสุขลักษณะแล้ว
  ยังจัดนักโภชนากรให้คำปรึกษาผู้ป่วยและญาติเกี่ยวกับการรับประทานอาหารตามการรักษาของแพทย์

  6. แผนกยานยนต์ ทางบริษัทฯ
  มีรถพยาบาลที่มีอุปกรณ์อำนวยความสะดวกและช่วยชีวิตผู้ป่วยไว้บริการ
  และยังได้มีการอบรมเจ้าหน้าที่ให้มีความพร้อมในการดูแลผู้ป่วยขณะเดินทาง
  โดยรถพยาบาลนี้จะมีให้บริการตลอด 24 ชั่วโมง ทั้งในกรุงเทพฯ และต่างจังหวัด

  7. รถตรวจสุขภาพเคลื่อนที่ ทางโรงพยาบาลเกษมราษฎร์ รัตนาธิเบศร์
  โรงพยาบาลเกษมราษฎร์ บางแค โรงพยาบาลเกษมราษฎร์ สระบุรี
  และโรงพยาบาลเกษมราษฎร์ ศรีบุรินทร์ มีรถตรวจสุขภาพเคลื่อนที่ สาขาละ 1 คัน
  ซึ่งจะมีอุปกรณ์และเครื่องมือสำหรับให้บริการตรวจสุขภาพทางห้องปฏิบัติการ เช่น
  การตรวจวิเคราะห์โลหิต เครื่องเอ็กซเรย์ปอด เครื่องเอ็กซเรย์อัลตร้าซาวด์
  เครื่องตรวจคลื่นไฟฟ้าหัวใจ E.K.G. เครื่องวัดการได้ยิน เครื่องวัดสายตา
  และเครื่องวัดความโค้งกระจกตาระบบอัตโนมัติ สำหรับบริการตรวจสุขภาพเคลื่อนที่
  เพื่อเป็นทางเลือกในการใช้บริการตรวจสุขภาพของพนักงานที่สถานประกอบการ
  โดยไม่ต้องเดินทางมาตรวจที่โรงพยาบาล

  8. แผนกปลอดเชื้อ จะทำหน้าที่ดูแลให้เครื่องมือและอุปกรณ์ทางการแพทย์ปราศจากเชื้อ

4.2 การตลาดและภาวะการแข่งขัน

4.2.1 กลยุทธ์การแข่งขัน

1.  การดำเนินธุรกิจในรูปของกลุ่มโรงพยาบาลและการสร้างพันธมิตรเพื่อเพิ่มศักยภาพการให้บริการ

  บริษัทฯ ดำเนินธุรกิจในรูปของกลุ่มโรงพยาบาล โดยมีโรงพยาบาลทั้งหมด 11 สาขา
  ทั้งในกรุงเทพฯ และต่างจังหวัด ซึ่งให้บริการแก่กลุ่มลูกค้าที่หลากหลาย นอกจากนี้ บริษัทฯ
  ได้เปิดศูนย์การแพทย์เฉพาะทาง
  ที่ให้บริการด้านการตรวจวินิจฉัยแก่ลูกค้าของโรงพยาบาลในเครือ BCH เอง
  และผู้ป่วยจากโรงพยาบาลทั่วไปที่เป็นพันธมิตร (Main Contractor)
  ของสำนักงานประกันสังคมและ สำนักงานหลักประกันสุขภาพแห่งชาติกว่า 40 แห่งทั่วประเทศ
  ได้แก่

-   ศูนย์หัวใจ ที่ให้บริการด้านการตรวจวินิจฉัย รักษาโรคหัวใจแบบครบวงจร
    ทั้งการรักษาโดยการสวนหัวใจและรักษาโดยการผ่าตัดหัวใจแบบเปิดที่โรงพยาบาลเกษมราษฎร์
    ประชาชื่น โรงพยาบาลเกษมราษฎร์ บางแค และโรงพยาบาลเวิลด์เมดิคอลเซ็นเตอร์

-   ศูนย์ดวงตา ที่ให้บริการด้านการผ่าตัดแก้ไขปัญหาสายตาด้วยเครื่องเลเซอร์
    ที่โรงพยาบาลเกษมราษฎร์ ประชาชื่น และโรงพยาบาลเวิลด์เมดิคอลเซ็นเตอร์

-   ศูนย์ตรวจวินิจฉัยโรคด้วยการสร้างภาพเสมือนจริง ที่ให้บริการในการตรวจวินิจฉัย
    ด้วยเครื่องมือที่ทันสมัย มีความแม่นยำสูง ได้แก่ เครื่อง MRI ที่โรงพยาบาลเกษมราษฎร์
    รัตนาธิเบศร์ โรงพยาบาลเกษมราษฎร์ ศรีบุรินทร์ และโรงพยาบาลเวิลด์เมดิคอลเซ็นเตอร์

-   ศูนย์มะเร็ง ที่ให้บริการตั้งแต่คัดกรอง วินิจฉัยและรักษาด้วยยาเคมีบำบัด
    ที่โรงพยาบาลเกษมราษฎร์ ประชาชื่น โรงพยาบาลเกษมราษฎร์ บางแค
    โรงพยาบาลเกษมราษฎร์ รัตนาธิเบศร์ และโรงพยาบาลเวิลด์เมดิคอลเซ็นเตอร์

  โดยบริษัทฯ จะคิดค่าบริการจากโรงพยาบาลทั่วไปที่เป็นพันธมิตรในราคาที่เหมาะสม
  และผู้ป่วยจะได้รับการรักษาและผ่าตัดที่รวดเร็ว ซึ่งทำให้บริษัทฯ มีรายได้เพิ่มขึ้นแล้ว
  ยังทำให้การใช้เครื่องมือ อุปกรณ์ต่าง ๆ มีประสิทธิภาพมากขึ้น

2.  รายได้จากกลุ่มลูกค้าที่หลากหลาย
    และรายได้ประจำจากโครงการกองทุนประกันสังคมและโครงการประกันสุขภาพถ้วนหน้า

  จากการที่บริษัทฯ
  ให้บริการแก่ลูกค้าหลายประเภททั้งกลุ่มลูกค้าเงินสดและกลุ่มลูกค้าตามโครงการภาครัฐ
  ทำให้บริษัทฯ มีโครงสร้างรายได้ที่แข็งแกร่งและแน่นอน
  เนื่องจากรายได้ส่วนหนึ่งมาจากการให้บริการแก่โครงการกองทุนประกันสังคมและโครงการประกันสุขภาพถ้วนหน้า
  ซึ่งสำนักงานประกันสังคมและสำนักงานหลักประกันสุขภาพแห่งชาติเป็นผู้รับผิดชอบค่าใช้จ่ายของผู้ป่วยตามกฎหมายและตามนโยบายหลักของรัฐบาล
  ทำให้บริษัทฯ สามารถใช้ทรัพยากร ทั้งด้านการแพทย์ พยาบาล บุคลากรที่เกี่ยวข้อง
  เครื่องมือแพทย์ และเตียงผู้ป่วยได้อย่างมีประสิทธิภาพมากขึ้น

3.  การจัดการและการบริหารสินค้าคงคลัง

  การดำเนินธุรกิจในรูปของกลุ่มโรงพยาบาล ทำให้บริษัทฯ มีความได้เปรียบจากด้านขนาด
  (Economy of scale) และการจัดการบริหารสินค้าคงคลัง (Inventory Management)
  เนื่องจากบริษัทฯ มีนโยบายการจัดซื้อและจัดหาวัตถุดิบหลักที่ใช้ในการให้บริการ ได้แก่ ยา
  เวชภัณฑ์ และเครื่องมือทางการแพทย์ โดยผ่านฝ่ายจัดซื้อกลางสำหรับทุกโรงพยาบาลในกลุ่ม
  จึงมีปริมาณสั่งซื้อสินค้าต่อครั้งจำนวนมาก ทำให้บริษัทฯ มีอำนาจต่อรองทางด้านราคา
  และระยะเวลาการชำระเงินกับผู้ขายได้เป็นอย่างดี ซึ่งทำให้บริษัทฯ ได้รับส่วนลดเพิ่มขึ้น
  เมื่อเทียบกับการจัดซื้อแยกแต่ละโรงพยาบาล นอกจากนี้ บริษัทฯ
  ยังมีนโยบายการยืมเครื่องมือทางการแพทย์ ยา เวชภัณฑ์
  โลหิตและส่วนประกอบของโลหิตระหว่างโรงพยาบาล ซึ่งจะทำให้ใช้ทรัพยากรอย่างมีประสิทธิภาพ
  มีสินค้าใช้ได้ทันเวลา และลดปัญหาสินค้าหมดอายุ

4.  การบริหารงานและการจัดการ

  จากนโยบายการบริหารงานในรูปของกลุ่มโรงพยาบาลในเครือ BCH บริษัทฯ
  ใช้นโยบายเดียวกันเพื่อควบคุมการบริหารงานของทุกสาขาของโรงพยาบาลให้เป็นไปในทิศทางเดียวกัน
  และทำให้สามารถนำประสบการณ์การบริหารของแต่ละสาขามาประยุกต์ใช้
  อีกทั้งผู้บริหารระดับสูงของบริษัทฯ
  เป็นผู้ที่มีมีส่วนร่วมในการบริหารงานด้านสาธารณสุขระดับประเทศ
  และเป็นนายกสมาคมโรงพยาบาลเอกชน จึงมีประสบการณ์ในการบริหารโรงพยาบาลเป็นอย่างดี
  และการบริหารองค์กรแบบมีความยืดหยุ่นทำให้สามารถตอบสนองต่อการเปลี่ยนแปลงในการบริหารงานได้เป็นอย่างดีเช่นกัน
  ทำให้โรงพยาบาลดำเนินการจัดการรักษาพยาบาลหรือบริการที่สอดคล้องกับการเปลี่ยนแปลงของภาวะเศรษฐกิจและสังคม
  เช่น การเข้าเป็นสถานพยาบาลใน พ.ร.บ. ประกันสังคมในปี พ.ศ. 2535
  การเข้าเป็นสถานพยาบาลในโครงการประกันสุขภาพถ้วนหน้าในปี 2544
  การเปิดศูนย์การแพทย์เฉพาะทาง
  เพื่อลดภาระค่าใช้จ่ายที่ต้องส่งต่อผู้ป่วยของโรงพยาบาลไปรักษาที่โรงพยาบาลอื่น
  และขยายฐานรายได้จากการให้บริการในฐานะ Supra Contractor
  และการปรับปรุงประสิทธิภาพการให้บริการของโรงพยาบาลในเครือ BCH ซึ่งส่งผลให้บริษัทฯ
  มีการเจริญเติบโตอย่างต่อเนื่อง

5.  แพทย์ผู้เชี่ยวชาญและทีมงานสนับสนุน

  โรงพยาบาลทั้ง 11 แห่ง มีความพร้อมด้วยคณะแพทย์ผู้เชี่ยวชาญเฉพาะทางครบทุกสาขา
  ประกอบด้วยแพทย์จำนวน 1,095 คน
  พยาบาลและพยาบาลผู้ช่วยที่จบหลักสูตรและได้รับการอบรมในงานที่เกี่ยวข้องจำนวน 2,089 คน
  และมีพนักงานในสายปฏิบัติการและสนับสนุนทางการแพทย์จำนวน 1,027 คน

6.  การจัดอบรมแพทย์ และบุคลากร

  บริษัทฯ ได้มีการจัดอบรมแพทย์และพยาบาลทั้งภายในโรงพยาบาล
  และสถาบันภายนอกอย่างสม่ำเสมอ

7.  อุปกรณ์และเครื่องมือแพทย์ที่มีเทคโนโลยีระดับสูง

  บริษัทฯ ได้จัดหาอุปกรณ์และเครื่องมือทางการแพทย์ที่มีเทคโนโลยีระดับสูงและมีประสิทธิภาพ
  เพื่อช่วยในการรักษาและวินิจฉัยโรคของแพทย์ให้มีความแม่นยำและถูกต้องมากที่สุด

8.  มาตรฐานคุณภาพการบริการ

  บริษัทฯ ได้ตระหนักถึงคุณภาพของการบริการ จึงมีนโยบายให้มีการนำระบบคุณภาพมาใช้
  โดยโรงพยาบาลทั้ง 5 สาขา ได้รับการรับรองระบบคุณภาพ ISO 9001 version 2000 แล้ว

  นอกจากนี้ยังให้มีการปรับปรุงคุณภาพอย่างต่อเนื่อง โดยใช้ระบบคุณภาพการรับรองสถานพยาบาล
  Hospital Accreditation (ซึ่งเป็นมาตรฐานการให้บริการขั้นสูงสุด) ซึ่งขณะนี้บริษัทฯ
  มีโรงพยาบาลในกลุ่มที่ได้รับการรับรองสถานพยาบาล (HA) รวม 5 โรงพยาบาล ได้แก่
  โรงพยาบาลเกษมราษฎร์ รัตนาธิเบศร์ โรงพยาบาลเกษมราษฎร์ ประชาชื่น
  โรงพยาบาลเกษมราษฎร์ บางแค โรงพยาบาลเกษมราษฎร์ ศรีบุรินทร์
  และโรงพยาบาลเกษมราษฎร์ สระบุรี
  และมีโรงพยาบาลที่อยู่ระหว่างขั้นตอนการขอรับรองคุณภาพสถานพยาบาล 4 แห่ง ได้แก่
  โรงพยาบาลเกษมราษฎร์ ฉะเชิงเทรา โรงพยาบาลการุญเวช สุขาภิบาล 3
  โรงพยาบาลการุญเวช ปทุมธานี และโรงพยาบาลการุญเวช อยุธยา
  สำหรับโรงพยาบาลเวิลด์เมดิคอลเซ็นเตอร์ ได้ผ่านการรับรองคุณภาพ JCI (Joint
  Commission International) และ DNV GL (Det Norske Veritas GL)

  นอกจากนี้ บริษัทฯ นำหลัก Key Performance Indicators (KPIs)
  มาใช้ในการประเมินผลคุณภาพบริการโดยคำนึงถึงความต้องการและความพึงพอใจของผู้ป่วยเป็นหลัก
  อีกทั้งบริษัทฯ
  ได้สนับสนุนให้ใช้ระบบข้อมูลสารสนเทศเพื่ออำนวยความสะดวกในการให้บริการแก่ผู้ป่วยได้รวดเร็วมากขึ้นและเพื่อให้สามารถติดต่อส่งข่าวสารและข้อมูลที่เป็นประโยชน์ภายหลังจากการใช้บริการในโรงพยาบาล

4.2.2 นโยบายด้านการตลาด

  (1) กลุ่มลูกค้าเงินสด

1.  ลักษณะลูกค้าปัจจุบัน

  1.1 กลุ่มลูกค้าทั่วไป ได้แก่ผู้ป่วยที่มาเลือกใช้บริการของโรงพยาบาลด้วยตนเอง
  โดยผู้ป่วยจะเป็นผู้รับผิดชอบค่าใช้จ่ายในการรักษาพยาบาลเองทั้งหมด
  ลูกค้ากลุ่มนี้จะเป็นกลุ่มที่ตระหนักถึงความสำคัญของสุขภาพ ต้องการมีคุณภาพชีวิตที่ดี บริษัทฯ
  จึงจัดบริการเสริมนอกจากการรักษาพยาบาลทั่วไป เช่น การตรวจสุขภาพ
  การใช้เครื่องมือพิเศษต่างๆ ในการวินิจฉัยและตรวจรักษา

  1.2 กลุ่มคู่สัญญา ได้แก่ กลุ่มพนักงานหรือเจ้าหน้าที่ในองค์กรต่าง ๆ
  ที่หน่วยงานต้นสังกัดทำสัญญาไว้กับโรงพยาบาลเพื่อเป็นสวัสดิการในการส่งเจ้าหน้าที่ในสังกัด
  ซึ่งอาจรวมถึงครอบครัวมาใช้บริการที่โรงพยาบาลภายใต้เงื่อนไขที่กำหนด
  หรือลูกค้าของบริษัทประกันที่บริษัทประกันได้ทำสัญญาไว้กับโรงพยาบาลว่าจะเป็นผู้รับผิดชอบค่าใช้จ่ายในการรักษาพยาบาล
  รวมทั้งการรักษาตาม พระราชบัญญัติประกันภัยบุคคลที่ 3 โดยส่วนใหญ่คู่สัญญาเหล่านี้
  จะให้โรงพยาบาลเก็บเงินค่าใช้จ่ายจากบริษัทคู่สัญญาตามระยะเวลาที่กำหนดไว้ในสัญญา

  1.3 กลุ่มโครงการกองทุนเงินทดแทน เป็นการให้บริการแก่พนักงานบริษัทหรือโรงงานต่างๆ
  ภายใต้เงื่อนไขของกองทุนเงินทดแทน
  โดยโรงพยาบาลต้องตั้งเรื่องเบิกค่าใช้จ่ายจากกองทุนเงินทดแทน
  ซึ่งส่วนใหญ่ของการเจ็บป่วยจะเกี่ยวกับอุบัติเหตุจากการทำงาน

2.  กลุ่มลูกค้าเป้าหมาย

    1.  กลุ่มลูกค้าทั่วไป บริษัทฯ
        มีเป้าหมายที่จะสร้างกลุ่มลูกค้าใหม่ที่เป็นประชาชนที่มีที่พักอาศัยหรือที่ทำงานอยู่ในพื้นที่ใกล้เคียงกับสถานที่ตั้งของโรงพยาบาลในแต่ละสาขา
        และรวมถึงประชาชนที่อยู่นอกเขตแต่มีความเชื่อมั่นในการให้บริการของกลุ่มโรงพยาบาล
        โดยทางโรงพยาบาลได้พยายามขยายการให้บริการด้านใหม่ๆ
        และเพิ่มการประชาสัมพันธ์แก่กลุ่มลูกค้าเป้าหมาย

    2.  กลุ่มคู่สัญญา บริษัทฯ ได้จัดเจ้าหน้าที่การตลาดเพื่อออกไปติดต่อและทำสัญญากับบริษัทต่างๆ
        ในการส่งพนักงานเข้ามารับบริการที่โรงพยาบาลรวมทั้งทำสัญญากับบริษัทประกัน
        เพื่อเป็นโรงพยาบาลคู่สัญญาในการรับผู้ป่วยของบริษัทประกันดังกล่าวเพื่อเป็นการอำนวยความสะดวกให้แก่ผู้ป่วยในการเข้ามารับการรักษาโดยทางโรงพยาบาลจะเรียกเก็บค่ารักษาจากบริษัท
        และบริษัทประกันนั้นๆ

    3.  กลุ่มโครงการกองทุนเงินทดแทน บริษัทฯ มีเป้าหมายที่จะสร้างกลุ่มลูกค้าใหม่ ได้แก่
        สถานประกอบการประเภทโรงงานที่ตั้งอยู่ในเขตใกล้เคียงกับโรงพยาบาลในแต่ละสาขา
        โดยจัดเจ้าหน้าที่การตลาดออกเยี่ยมลูกค้ากลุ่มดังกล่าวเป็นประจำ

  2.4 กลุ่มชาวต่างชาติ บริษัทฯ
  ได้เริ่มสร้างฐานลูกค้าต่างประเทศเพื่อให้มาใช้บริการในกลุ่มโรงพยาบาล
  ซึ่งรวมถึงชาวต่างชาติที่มีถิ่นพำนักในประเทศ
  และชาวต่างชาติที่เดินทางเข้ามารับการรักษาเฉพาะด้านจากประเทศในแถบเอเชีย
  ตะวันออกกลาง และยุโรป เป็นต้น

3.  การให้บริการ

  นอกเหนือจากการให้บริการทางการแพทย์ที่ครบทุกสาขาแล้ว บริษัทฯ
  ได้มีการเสนอรูปแบบการให้บริการที่มีความหลากหลายและต่อเนื่องนอกเหนือจากการรักษาพยาบาลทั่วไป
  ซึ่งการให้บริการเพิ่มเติมแบบครบวงจร เช่น การให้บริการตรวจสุขภาพและป้องกันโรค
  บริการเสริมในลักษณะของ บริการพักฟื้น กายภาพบำบัด
  การให้คำปรึกษาแนะนำสำหรับผู้ป่วยเฉพาะทาง
  รวมถึงการจัดกิจกรรมพิเศษให้แก่กลุ่มเป้าหมายเนื่องในโอกาสพิเศษต่างๆ
  จะเป็นการช่วยสร้างฐานลูกค้าให้เข้ามาใช้บริการมากยิ่งขึ้น
  และช่วยเพิ่มฐานรายได้ส่วนหนึ่งให้แก่โรงพยาบาล

4.  การกำหนดราคาค่ารักษาพยาบาล

  สำหรับกลุ่มลูกค้าทั่วไป ลูกค้าคู่สัญญา และกองทุนเงินทดแทนนั้น บริษัทฯ
  ได้มีการกำหนดราคาโดยอาศัยต้นทุนเป็นหลัก
  เพื่อให้เกิดความยุติธรรมกับผู้บริโภคและมีการให้ส่วนลดเฉพาะกลุ่มสมาชิก
  โดยค่ารักษาพยาบาลที่เรียกเก็บจากผู้ป่วยนั้น ทางบริษัทฯ
  จะจัดสรรให้แก่แพทย์ผู้รักษาตามอัตราที่ได้ตกลงกัน
  รวมทั้งการกำหนดระยะเวลาการชำระเงินกับสมาชิกและคู่สัญญา ทั้งนี้ บริษัทฯ
  ไม่มีนโยบายการแข่งขันด้านราคากับคู่แข่ง นอกจากนี้ บริษัทฯ
  ยังใช้นโยบายกำหนดราคาค่ารักษาพยาบาลที่เหมาะสมกับระดับรายได้ของประชาชนที่เป็นกลุ่มลูกค้าเป้าหมายของโรงพยาบาลซึ่งอยู่ในระดับที่สามารถแข่งขันได้กับค่ารักษาพยาบาลของโรงพยาบาลเอกชนอื่นที่ตั้งอยู่ในละแวกเดียวกัน
  ทั้งนี้ ลูกค้าจะคำนึงถึงค่ารักษาพยาบาล
  โดยพิจารณาเปรียบเทียบกับบริการที่ตนได้รับและความรู้ความสามารถในการรักษาของแพทย์ในโรงพยาบาล

  นอกจากนี้ในการรักษาที่เป็นเรื่องเฉพาะ เช่น การผ่าตัดต่างๆ การคลอดบุตร
  การตรวจสุขภาพประจำปี บริษัทฯ มีการตั้งราคาแบบเหมาจ่าย (Package)
  เพื่อความสะดวกในการบริหารค่าใช้จ่ายของลูกค้าและช่วยลูกค้าในการตัดสินใจเลือกใช้บริการ
  เนื่องจากทำให้ทราบต้นทุนการรักษาพยาบาลที่ค่อนข้างแน่นอน

5.  การจำหน่ายและช่องทางการจำหน่าย

  ช่องทางการจัดจำหน่ายที่สำคัญ คือการเป็นสถานพยาบาลรับส่งต่อผู้ป่วย (Supra Contractor)
  จากโรงพยาบาลเอกชนทั่วไปและโรงพยาบาลของรัฐที่เป็นพันธมิตรที่ส่งต่อผู้ป่วยตามโครงการประกันสังคมและโครงการประกันสุขภาพถ้วนหน้าเข้ารับการรักษา
  วินิจฉัย โดย (1) โรงพยาบาลเกษมราษฏร์ ประชาชื่น โรงพยาบาลเกษมราษฎร์ บางแค
  และโรงพยาบาลเวิลด์เมดิคอลเซ็นเตอร์เป็นศูนย์ส่งต่อการผ่าตัดหัวใจ ทั้งนี้
  โรงพยาบาลเกษมราษฎร์ ประชาชื่นได้ขึ้นทะเบียนกับสำนักงานประกันสังคมเป็นศูนย์รับส่งต่อ
  (Referral Base) ในการวินิจฉัยและผ่าตัดหัวใจสำหรับกลุ่มลูกค้าตามโครงการประกันสังคม
  (2) โรงพยาบาลเกษมราษฏร์ ประชาชื่น
  และโรงพยาบาลเวิลด์เมดิคอลเซ็นเตอร์เป็นศูนย์ส่งต่อและการรักษา
  ผ่าตัดแก้ไขปัญหาสายตาด้วยเครื่องเลเซอร์ (3) โรงพยาบาลเกษมราษฎร์ รัตนาธิเบศร์
  โรงพยาบาลเกษมราษฎร์ ศรีบุรินทร์ และโรงพยาบาลเวิลด์เมดิคอลเซ็นเตอร์
  เป็นศูนย์ส่งต่อในการตรวจวินิจฉัยโรคด้วยการสร้างภาพเสมือนจริงสำหรับโรงพยาบาลในกลุ่มของบริษัทฯ
  และโรงพยาบาลพันธมิตร

  นอกจากนี้ทำเลที่ตั้งของโรงพยาบาลแต่ละสาขาของบริษัทฯ ตั้งอยู่ในแหล่งชุมชน ริมถนนใหญ่
  เดินทางมาได้สะดวก ตัวอาคารเด่นชัด มุ่งเน้นการจัดสถานที่ให้มีบรรยากาศ
  การตกแต่งภายในที่สะอาดและสวยงาม มีการจัดสัดส่วนของพื้นที่ใช้สอยให้มีความสะดวกสบาย
  เพื่อสร้างความประทับใจให้แก่คนไข้ที่มารับการรักษา
  และเป็นเขตที่ยังมีสถานพยาบาลไม่เพียงพอต่อจำนวนประชากรในเขตนั้น
  จึงเป็นช่องทางการจัดจำหน่ายที่ผู้บริโภคสามารถเข้าถึงได้โดยง่าย
  รวมทั้งโรงพยาบาลยังมีหน่วยรถบริการตรวจสุขภาพเคลื่อนที่
  เพื่อเป็นทางเลือกในการตรวจสุขภาพพนักงานที่สถานประกอบการ

6.  การส่งเสริมการขาย

  ถึงแม้ว่าธุรกิจโรงพยาบาลเอกชนจะมีข้อจำกัดในการประชาสัมพันธ์และการจัดกิจกรรมส่งเสริมการขาย
  ซึ่งถูกควบคุมโดยองค์กรวิชาชีพ เช่น แพทยสภา
  ประกาศกระทรวงเรื่องการโฆษณาสถานพยาบาลตาม พ.ร.บ. สถานพยาบาล พ.ศ.2541 และ
  พ.ร.บ. คุ้มครองผู้บริโภค
  แต่เนื่องจากการแข่งขันในกลุ่มในโรงพยาบาลเอกชนมีความรุนแรงมากขึ้น
  เพื่อพยายามแย่งชิงส่วนแบ่งทางการตลาดทั้งภายในประเทศและต่างประเทศ
  ทางกลุ่มโรงพยาบาลจึงได้พยายามจัดรูปแบบกิจกรรมเพื่อดึงดูดให้ลูกค้ามาใช้บริการ
  และให้สอดคล้องกับระเบียบต่างๆ ที่กำหนด

  (2) กลุ่มลูกค้าตามโครงการภาครัฐ

1.  ลักษณะลูกค้าปัจจุบัน

    1.  กลุ่มโครงการกองทุนประกันสังคม
        เป็นกลุ่มลูกจ้างในสถานประกอบการซึ่งถูกหักค่าจ้างรายเดือนเข้ากองทุนประกันสังคม
        และสามารถใช้บริการรักษาพยาบาลเมื่อเจ็บป่วยในโรงพยาบาลที่เลือกไว้ตามเงื่อนไข
        โดยไม่ต้องเสียค่าใช้จ่ายตามข้อกำหนดของ พ.ร.บ.ประกันสังคม พ.ศ. 2535
        โดยสำนักงานประกันสังคม กระทรวงแรงงานฯ
        เป็นผู้ชำระเงินค่ารักษาพยาบาลให้โรงพยาบาลแทนผู้ประกันตน
        ในลักษณะเหมาจ่ายสำหรับกรณีผู้ป่วยนอกทั่วไป และจ่ายตามระดับความรุนแรงของโรค
        ซึ่งโรงพยาบาลในกลุ่มเกษมราษฎร์ ทั้ง 5 แห่ง และ โรงพยาบาลการุญเวช 3 แห่ง
        ได้ร่วมในโครงการดังกล่าว โดยมีโรงพยาบาลเกษมราษฎร์
        ประชาชื่นได้ขึ้นทะเบียนกับสำนักงานประกันสังคมเพื่อเป็นสถานพยาบาลรับส่งต่อผู้ป่วยในการรักษาโรคหัวใจแบบครบวงจร
        ทั้งการรักษาโดยการสวนหัวใจและการผ่าตัดหัวใจแบบเปิด นอกจากนี้ บริษัทฯ
        ยังจัดให้มีการรักษาและผ่าตัดแก้ไขปัญหาสายตาด้วยเครื่องเลเซอร์ที่โรงพยาบาลเกษมราษฎร์
        ประชาชื่นและโรงพยาบาลเวิลด์เมดิคอลเซ็นเตอร์ นอกจากนี้ โรงพยาบาลเกษมราษฎร์
        ประชาชื่น โรงพยาบาลเกษมราษฎร์ รัตนาธิเบศน์
        และโรงพยาบาลเวิลด์เมดิคอลเซ็นเตอร์เป็นศูนย์ตรวจวินิจฉัยโรคด้วยการสร้างภาพเสมือนจริง
        ในการรับส่งต่อผู้ป่วยจากโรงพยาบาลพันธมิตรที่รับผู้ป่วยประกันสังคม

  1.2 กลุ่มโครงการประกันสุขภาพถ้วนหน้า
  กระทรวงสาธารณสุขจะเป็นผู้ชำระเงินค่ารักษาพยาบาลแทนประชาชนที่เป็นผู้ประกันตนตามโครงการดังกล่าว
  ซึ่งปัจจุบัน บริษัทฯ ได้ให้บริการในระดับตติยภูมิบางด้าน เช่น การให้การรักษาผู้ป่วยโรคหัวใจ
  ทั้งนี้ศูนย์หัวใจของบริษัทฯ ได้ขึ้นทะเบียนเป็นศูนย์ส่งต่อระดับตติยภูมิโรคหัวใจ
  ที่สามารถให้การรักษาแก่ผู้ป่วยโรคหัวใจจากโรงพยาบาลต่าง ๆ
  ที่ร่วมโครงการประกันสุขภาพถ้วนหน้าได้ทุกโรงพยาบาล

  เนื่องจากกลุ่มลูกค้าของโรงพยาบาลแบ่งได้เป็นหลายกลุ่มซึ่งแต่ละกลุ่มจะมีลักษณะเฉพาะแตกต่างกัน
  ทางกลุ่มโรงพยาบาลจึงจัดสรรบริการต่างๆ
  มารองรับความต้องการของผู้บริโภคแต่ละกลุ่มอย่างชัดเจน
  เพื่อเพิ่มศักยภาพในการขยายฐานธุรกิจ และเพิ่มประสิทธิภาพในการบริหารจัดการ

2.  กลุ่มลูกค้าเป้าหมาย

  กลุ่มโรงพยาบาลเกษมราษฎร์ และกลุ่มโรงพยาบาลการุญเวช
  เป็นกลุ่มโรงพยาบาลเอกชนที่มีจำนวนผู้ประกันตนจากโครงการภาครัฐมากที่สุดในประเทศกลุ่มหนึ่ง
  ดังนั้น บริษัทฯ จึงใช้เป็นโอกาสทางธุรกิจในการตั้งศูนย์การแพทย์เฉพาะทางต่างๆ เช่น
  ศูนย์หัวใจ ศูนย์ตา และศูนย์ตรวจวินิจฉัยโรคด้วยการสร้างภาพเสมือน
  เพื่อเป็นสถานพยาบาลส่งต่อ (Referral Base)
  เนื่องจากมีปริมาณผู้ป่วยมาเข้ารับการรักษาเป็นจำนวนมากและจากความพร้อมและประสบการณ์ในการให้บริการแก่ลูกค้ากลุ่มดังกล่าว
  และการบริหารจัดการทั้งด้านรายได้และต้นทุนทำให้กลุ่มโรงพยาบาลมีความพร้อมในการรองรับการให้บริการแก่ลูกค้ากลุ่มโครงการกองทุนประกันสังคมและกลุ่มโครงการประกันสุขภาพถ้วนหน้าที่จะเพิ่มขึ้นในอนาคต

3.  การให้บริการ

  บริษัทฯ
  ให้ความสำคัญในการให้บริการแก่ลูกค้ากลุ่มโครงการกองทุนประกันสังคมและกลุ่มโครงการประกันสุขภาพถ้วนหน้าเช่นเดียวกับกลุ่มลูกค้าเงินสด

4.  การกำหนดราคาค่ารักษาพยาบาล

  สำหรับกลุ่มโครงการกองทุนประกันสังคม สำนักงานประกันสังคม (สปส.) กระทรวงแรงงานฯ
  เป็นผู้ชำระเงินค่าบริการทางการแพทย์และค่ารักษาพยาบาลของผู้ประกันตนให้กับโรงพยาบาล
  ประกอบด้วย (1) อัตราค่าบริการทางการแพทย์เหมาจ่าย
  ซึ่งจ่ายตามจำนวนผู้ประกันตนที่แจ้งความจำนงในการเลือกโรงพยาบาล (2)
  อัตราการเบิกเพิ่มเติมตามระดับการรับรองสถานพยาบาล (HA) (3)
  อัตราการเบิกค่าบริการทางการแพทย์นอกเหนือเหมาจ่าย คือ
  การจ่ายเพิ่มกรณีโรคที่มีค่าใช้จ่ายสูง เช่น การผ่าตัดหัวใจ โรคมะเร็ง โรคเบาหวาน
  และเวชภัณฑ์ทางการแพทย์ที่มีค่าใช้จ่ายสูง เป็นต้น (4)
  อัตราค่าบริการทางการแพทย์ตามภาระเสี่ยง คือ การเบิกโรคเรื้อรัง และ (5)
  อัตราค่าบริการทางการแพทย์กรณีรักษาผู้ป่วยในที่มีน้ำหนักสัมพัทธ์ (RW) ตั้งแต่ 2 ขึ้นไป
  โดยรายการที่ (3)-(5) จำนวนเงินที่ได้รับจะขึ้นอยู่กับภาระการบริการที่เกิดขึ้น
  ตามงบประมาณและเงื่อนไขของสำนักงานประกันสังคม

  กลุ่มโครงการประกันสุขภาพถ้วนหน้า สำนักงานประกันสุขภาพแห่งชาติ (สปสช.)
  กระทรวงสาธารณสุขเป็นผู้ชำระเงินค่าบริการทางการแพทย์และค่ารักษาพยาบาลของผู้ประกันตนให้โรงพยาบาล
  ซึ่งประกอบด้วยส่วนที่จ่ายตามจำนวนผู้ประกันตน
  และส่วนที่แบ่งจ่ายตามภาระการบริการที่เกิดขึ้นตามอัตราและเงื่อนไขที่ สปสช. กำหนด

5.  การจำหน่ายและช่องทางการจำหน่าย

  บริษัทฯ มีโรงพยาบาลที่ให้บริการผู้ป่วย 11 แห่ง ซึ่งตั้งอยู่ในเขตที่อยู่ในกรุงเทพและปริมณฑล 7
  แห่ง และต่างจังหวัด 4 แห่ง และมีคลินิก 2 แห่งที่อำเภอแม่สายและอำเภอเชียงแสน
  จังหวัดเชียงราย เพื่อให้การรักษาแก่คนไทยและชาวพม่าที่อาศัยในบริเวณใกล้เคียง
  รวมทั้งเป็นจุดคัดกรองและส่งต่อผู้ป่วยชาวพม่าที่จำเป็นต้องรับการรักษาแบบผู้ป่วยในไปที่โรงพยาบาลเกษมราษฎร์ศรีบุรินทร์ด้วย

  ภาวะการแข่งขัน

  คู่แข่งของโรงพยาบาลแต่ละสาขา คือสถานพยาบาลที่ตั้งอยู่ในบริเวณใกล้เคียง
  หรืออยู่ในละแวกเดียวกัน รัศมีประมาณ 20 กิโลเมตร
  หรือบางโรงพยาบาลที่อยู่นอกเขตแต่ได้รับความเชื่อถือจากผู้ป่วยเป็นพิเศษ อย่างไรก็ตาม บริษัทฯ
  มีความได้เปรียบคู่แข่งในหลายๆ ด้าน เช่น (1)
  มีบุคลากรทางการแพทย์ที่มีความเชี่ยวชาญและชำนาญเฉพาะด้าน
  รวมทั้งมีชื่อเสียงได้รับการยอมรับอย่างกว้างขวาง (2)
  มีการเสนอรูปแบบการให้บริการที่มีความหลากหลายและต่อเนื่อง
  นอกเหนือจากการรักษาพยาบาลทั่วไป รวมทั้งการให้บริการเพิ่มเติมแบบครบวงจร (3)
  มีอุปกรณ์และเครื่องมือทางการแพทย์ที่ครบครัน
  มีเตียงสำหรับรองรับการให้บริการทั้งผู้ป่วยนอกและผู้ป่วยในค่อนข้างมาก
  มุ่งเน้นการจัดสถานที่ให้มีบรรยากาศการตกแต่งภายในที่สะอาดและสวยงาม
  มีการจัดสัดส่วนของพื้นที่ใช้สอยให้มีความสะดวกสบาย (4)
  มีทำเลที่ตั้งอยู่ในแหล่งชุมชนและสามารถเดินทางไปมาได้สะดวก
  มีโอกาสที่จะดึงดูดผู้ป่วยให้เข้ามาใช้บริการของโรงพยาบาล
  รวมถึงการชักชวนแพทย์และบุคลากรทางการแพทย์อื่นๆ ที่มีความสามารถให้มาทำงานกับบริษัทฯ
  (5)
  การกำหนดราคาค่ารักษาพยาบาลที่เหมาะสมกับระดับรายได้ของประชาชนที่เป็นกลุ่มลูกค้าเป้าหมายของโรงพยาบาล
  และอยู่ในระดับที่สามารถแข่งขันได้กับค่ารักษาพยาบาลของโรงพยาบาลเอกชนที่อยู่ในละแวกใกล้เคียง
  (6) มีโครงสร้างแบบกลุ่มโรงพยาบาล
  เพื่อให้บริการแก่คนไข้ในเขตพื้นที่อื่นนอกเหนือจากในทำเลที่โรงพยาบาลตั้งอยู่
  และทำให้ผู้มาใช้บริการสามารถเลือกใช้บริการจากโรงพยาบาลที่ตนเองสะดวก

  ข้อจำกัดของการดำเนินธุรกิจโรงพยาบาลเอกชน

-   บุคลากรทางการแพทย์ที่มีความเชี่ยวชาญ
    ได้รับการยอมรับและมีชื่อเสียงในการรักษามีจำนวนไม่เพียงพอต่อความต้องการ
    โรงพยาบาลเอกชนแต่ละแห่งจึงต้องแข่งขันกันในด้านของค่าตอบแทนเพื่อจูงใจบุคลากรด้านต่างๆ
    ให้มาทำงานในโรงพยาบาลของตน ซึ่งส่งผลให้ต้นทุนค่ารักษาพยาบาลเพิ่มสูงขึ้น
    ดังนั้นการบริหารต้นทุนในส่วนนี้จึงถือเป็นข้อจำกัดอย่างหนึ่งของการดำเนินธุรกิจที่โรงพยาบาลเอกชนทั่วไปกำลังเผชิญอยู่ในปัจจุบัน

-   ธุรกิจโรงพยาบาลเอกชนเป็นธุรกิจที่จำเป็นต้องใช้เงินลงทุนในมูลค่าสูง
    โดยเฉพาะเงินลงทุนในส่วนของอุปกรณ์และเครื่องมือแพทย์
    รวมถึงเงินทุนหมุนเวียนสำหรับค่ายา เวชภัณฑ์ และวัสดุสิ้นเปลืองต่างๆ ดังนั้น
    การวางแผนทางด้านการเงินจึงเป็นสิ่งที่ผู้บริหารต้องให้ความสำคัญในการดำเนินธุรกิจ

-   พฤติกรรมการเลือกใช้บริการกับโรงพยาบาลของผู้ป่วยในกรณีที่เจ็บป่วยหนัก
    จะคำนึงถึงความสามารถและชื่อเสียงในการรักษาพยาบาลของแพทย์เป็นหลักมากกว่าปัจจัยอื่น
    ดังนั้น
    โรงพยาบาลเอกชนที่ตั้งขึ้นใหม่จะต้องอาศัยระยะเวลาในการพัฒนาคุณภาพและสร้างชื่อเสียง
    เพื่อทำให้โรงพยาบาลของตนเป็นที่รู้จัก ได้รับการยอมรับและเชื่อถือจากผู้ป่วย

-   กฎหมายที่เกี่ยวกับระบบสาธารณสุขของประเทศที่เปลี่ยนแปลงอย่างรวดเร็ว

-   กลุ่มโรงพยาบาลต้องทำตามประกาศกฎกระทรวงเรื่องการโฆษณาสถานพยาบาลตามพระราชบัญญัติสถานพยาบาล
    พ.ศ. 2541 อย่างเคร่งครัดในการโฆษณาสินค้าและบริการที่เกี่ยวข้องกับสุขภาพ

-   การเปลี่ยนแปลงข้อกำหนดของแพทยสภาอาจส่งผลกระทบต่อธุรกิจในปัจจุบันและอนาคต

  บุคลากรสายการแพทย์และที่เกี่ยวข้อง

+--------------------------------------+-------------------------------+
| สายงาน                               | ณ 31 ธันวาคม 2558              |
+--------------------------------------+-------------------------------+
| สายการแพทย์                           | 1,095                         |
+--------------------------------------+-------------------------------+
| สายการพยาบาลและผู้ช่วยพยาบาล            | 2,089                         |
+--------------------------------------+-------------------------------+
| สายปฏิบัติการและสนับสนุนทางการแพทย์        | 1,027                         |
+--------------------------------------+-------------------------------+
| รวม                                  | 4,211                         |
+--------------------------------------+-------------------------------+

5. ทรัพย์สินที่ใช้ในการประกอบธุรกิจ

ทรัพย์สินที่ใช้ในการประกอบธุรกิจ มีมูลค่าทางบัญชีสุทธิ ณ วันที่ 31 ธันวาคม 2558
สรุปรายละเอียดได้ดังนี้

5.1 ที่ดิน อาคารและอุปกรณ์

  บริษัทฯ มีภาระผูกพันในทรัพย์สินที่สำคัญที่ใช้ในการประกอบธุรกิจ ณ วันที่ 31 ธันวาคม 2558
  ตามรายละเอียดดังนี้มี ดังนี้

- ที่ดิน อาคารและอุปกรณ์

+--------------------------------+-------+---------------+-------------+
| รายการทรัพย์สิน                   | ลัก    | มูลค่าทางบัญชีสุทธิ | ภาระผูกพัน    |
|                                | ษณะกร | (ล้านบาท)      |             |
|                                | รมสิทธิ์ |               |             |
+================================+=======+===============+=============+
| 1. ที่ดินและอาคาร                 |       |               |             |
+--------------------------------+-------+---------------+-------------+
|   1.1 บริษัท บางกอก เชน ฮอสปิทอล  |       |               |             |
|   จำกัด (มหาชน)                 |       |               |             |
+--------------------------------+-------+---------------+-------------+
|   1.1.1 โรงพยาบาลเกษมราษฎร์     |       |               |             |
|   ประชาชื่น                      |       |               |             |
+--------------------------------+-------+---------------+-------------+
|   - ที่ดิน (เนื้อที่ 5-2-31.9 ไร่)     | เ     | 165.00        | -ไม่มี-       |
|                                | จ้าของ |               |             |
|                                |       |               | -ไม่มี-       |
+--------------------------------+-------+---------------+-------------+
|   - อาคารโรงพยาบาล 12 ชั้น (พื้นที่  |       | 309.35        |             |
|   38,500 ตรม.)                 |       |               |             |
+--------------------------------+-------+---------------+-------------+
|   1.1.2 โรงพยาบาลเกษมราษฎร์     |       |               |             |
|   บางแค                        |       |               |             |
+--------------------------------+-------+---------------+-------------+
|   - ที่ดิน (เนื้อที่ 78 ตรว.)         |       |               | -ไม่มี-       |
|                                |       |               |             |
|                                |       |               | -ไม่มี-       |
+--------------------------------+-------+---------------+-------------+
|   - ที่ดิน (เนื้อที่ 3-3-44 ไร่)       |       | 233.76        |             |
+--------------------------------+-------+---------------+-------------+
|   - ที่ดิน (เนื้อที่ 4-1-25 ไร่)       |       |               |             |
+--------------------------------+-------+---------------+-------------+
|   - อาคารโรงพยาบาล 5 ชั้น (พื้นที่   | เ     | 230.84        |             |
|   2,075 ตรม.)                  | จ้าของ |               |             |
|   - อาคารโรงพยาบาล 14 ชั้น (พื้นที่  |       |               |             |
|   29,712 ตรม.)                 |       |               |             |
|   - อาคารโรงพยาบาล 5 ชั้น (พื้นที่   |       |               |             |
|   10,458 ตรม.)                 |       |               |             |
|                                |       |               |             |
|   - อาคารพลาซ่า 2 ชั้น (พื้นที่       |       |               |             |
|   1,886.20 ตรม.)               |       |               |             |
|   - อาคารหอพัก 5 ชั้น (พื้นที่ 2,000  |       |               |             |
|   ตรม.)                        |       |               |             |
+--------------------------------+-------+---------------+-------------+
|   1.1.3 โรงพยาบาลการุญเวช       |       |               |             |
|   สุขาภิบาล 3                    |       |               |             |
+--------------------------------+-------+---------------+-------------+
|   - ที่ดิน (เนื้อที่ 8-0-84 ไร่)       | เ     | 163.19        |   -ไม่มี-     |
|                                | จ้าของ |               |             |
+--------------------------------+-------+---------------+-------------+
|   - อาคารโรงพยาบาล 3 ชั้น (พื้นที่   | เช่า   | 7.35          |   -ไม่มี-     |
|   7,283 ตรม.)                  |       |               |             |
+--------------------------------+-------+---------------+-------------+
|   1.1.4 ที่ดิน (สาขาพัทยา) (เนื้อที่   | เ     | 306.77        | -ไม่มี-       |
|   15-1-79.7 ไร่)                | จ้าของ |               |             |
+--------------------------------+-------+---------------+-------------+
|                                |       |               |             |
+--------------------------------+-------+---------------+-------------+
|   1.1.5                        |       | 208.96        |   -ไม่มี-     |
|   โรงพยาบาลเวิลด์เมดิคอลเซ็นเตอร์   |       |               |             |
|                                |       |               |             |
|   - ที่ดิน (สาขาแจ้งวัฒนะ) (เนื้อที่    |       |               |             |
|   10-1-2 ไร่)                   |       |               |             |
+--------------------------------+-------+---------------+-------------+
|   - อาคารโรงพยาบาล 24 ชั้น (พื้นที่  | เ     | 1,820.48      |   -ไม่มี-     |
|   82,350 ตรม.)                 | จ้าของ |               |             |
|                                |       |               |             |
|   - อาคารสำนักงาน 4 ชั้น (พื้นที่     |       |               |             |
|   1,603 ตรม.)                  |       |               |             |
|                                |       |               |             |
|   - อาคารจอดรถ 3 ชั้น (พื้นที่ 7,941 |       |               |             |
|   ตรม.)                        |       |               |             |
+--------------------------------+-------+---------------+-------------+
|   1.1.6 โรงพยาบาลการุญเวช       |       |               |             |
|   รัตนาธิเบศร์                    |       |               |             |
+--------------------------------+-------+---------------+-------------+
|   - ที่ดิน (เนื้อที่ 8-3-6 ไร่)        | เ     | 409.00        | -ไม่มี-       |
|                                | จ้าของ |               |             |
+--------------------------------+-------+---------------+-------------+
|   - อาคารโรงพยาบาล 7 ชั้น (พื้นที่   | เ     | 251.98        | -ไม่มี-       |
|   13,287 ตรม.)                 | จ้าของ |               |             |
+--------------------------------+-------+---------------+-------------+
|   1.2 บริษัท โรงพยาบาลรัตนาธิเบศร์  |       |               |             |
|   จำกัด                         |       |               |             |
+--------------------------------+-------+---------------+-------------+
|   - ที่ดิน (เนื้อที่ 2-3-52 ไร่)       |       |               |             |
+--------------------------------+-------+---------------+-------------+
|   - ที่ดิน 2 แปลง (เนื้อที่ 0-0-16.6  |       | 24.69         | -ไม่มี-       |
|   ไร่ และเนื้อที่ 0-0-36.9 ไร่)      |       |               |             |
|   พร้อมอาคารหอพัก 2 หลัง (พื้นที่ 32  |       |               |             |
|   ตรม. และพื้นที่ 34 ตรม.) พื้นที่ 32  |       |               |             |
|   ตรม. และ 24 ตรม.             |       |               |             |
+--------------------------------+-------+---------------+-------------+
|   - ที่ดินเปล่า (เนื้อที่ 1-2-88 ไร่)   | เ     |               |             |
|                                | จ้าของ |               |             |
+--------------------------------+-------+---------------+-------------+
|   -                            |       | 211.61        | -ไม่มี-       |
|   อา                           |       |               |             |
| คารโรงพยาบาลพร้อมส่วนปรับปรุงอาคาร |       |               |             |
|   10 ชั้น (พื้นที่ 25,000 ตรม.)      |       |               |             |
+--------------------------------+-------+---------------+-------------+
|   -                            |       |               |             |
|   อาคารโรงพยาบาลพร้อมอาคารจอดรถ |       |               |             |
|   5 ชั้น (พื้นที่ 7,172 ตรม.)        |       |               |             |
+--------------------------------+-------+---------------+-------------+
|   1.3 บริษัท สระบุรี เวชกิจ จำกัด    |       |               |             |
+--------------------------------+-------+---------------+-------------+
|   - ที่ดิน (เนื้อที่ 6-0-24 ไร่)       |       | 67.39         | -ไม่มี-       |
|                                |       |               |             |
|                                |       |               | -ไม่มี-       |
+--------------------------------+-------+---------------+-------------+
|   -                            | เ     | 136.14        |             |
|   อา                           | จ้าของ |               |             |
| คารโรงพยาบาลพร้อมส่วนปรับปรุงอาคาร |       |               |             |
|   12 ชั้น (พื้นที่ 33,998 ตรม.)      |       |               |             |
+--------------------------------+-------+---------------+-------------+
|   - อาคารหอพักโรงพยาบาล (เนื้อที่   |       |               |             |
|   2,785 ตรม.)                  |       |               |             |
+--------------------------------+-------+---------------+-------------+
|   1.4 บริษัท ศรีบุรินทร์การแพทย์ จำกัด |       |               |             |
+--------------------------------+-------+---------------+-------------+
|   - ที่ดิน (เนื้อที่ 26-2-44.3 ไร่)    | เ     | 185.94        | -ไม่มี-       |
|                                | จ้าของ |               |             |
|   - ที่ดิน (เนื้อที่ 2-3-64.4 ไร่)     |       |               |             |
|                                |       |               |             |
|   - ที่ดิน (เนื้อที่ 9-2-24 ไร่)       |       |               |             |
+--------------------------------+-------+---------------+-------------+
|   - ที่ดินเปล่า (เนื้อที่ 9-0-25 ไร่)   |       |               | ภาร         |
|                                |       |               | ะจำยอมเรื่องท |
|                                |       |               | างเดินบางส่วน |
+--------------------------------+-------+---------------+-------------+
|                                |       |               |             |
+--------------------------------+-------+---------------+-------------+
|                                |       |               |             |
+--------------------------------+-------+---------------+-------------+
|   -                            |       |               |             |
|   อา                           |       |               |             |
| คารโรงพยาบาลพร้อมส่วนปรับปรุงอาคาร |       |               |             |
|   5 ชั้น (พื้นที่ 17,655 ตรม.)       |       |               |             |
+--------------------------------+-------+---------------+-------------+
|   - อาคารสำนักงาน 3 ชั้น          |       |               |             |
|   และโรงอาหาร (พื้นที่ 1,803 ตรม.) |       |               |             |
+--------------------------------+-------+---------------+-------------+
|   - อาคารหอพักพยาบาล 3 ชั้น (พื้นที่  | เ     | 180.42        | -ไม่มี-       |
|   2,001 ตรม.)                  | จ้าของ |               |             |
|                                |       |               |             |
|   - อาคาร MRI (พื้นที่ 300 ตรม.)   |       |               |             |
|                                |       |               |             |
|   - อาคารการุณเวช (พื้นที่ 3,872    |       |               |             |
|   ตรม.)                        |       |               |             |
|                                |       |               |             |
|   - อาคารโรงพยาบาล 3 ชั้น (พื้นที่   |       |               |             |
|   6,048 ตรม.)                  |       |               |             |
|                                |       |               |             |
|   - อาคารโรงพยาบาล 1 ชั้น (พื้นที่   |       |               |             |
|   2,160 ตรม.)                  |       |               |             |
+--------------------------------+-------+---------------+-------------+
| 1.5 บริษัท นวนครการแพทย์ จำกัด     |       |               |             |
+--------------------------------+-------+---------------+-------------+
|   - ที่ดิน (เนื้อที่ 1-3-93.8 ไร่)     | เ     | 76.47         |   ค้ำประกันว  |
|                                | จ้าของ |               | งเงินกู้บางส่วน |
|   - ที่ดิน (เนื้อที่ 7-1-98 ไร่)       |       |               |             |
+--------------------------------+-------+---------------+-------------+
|   -                            | เ     | 197.57        |   ค้ำ        |
|   อา                           | จ้าของ |               | ประกันวงเงินกู้ |
| คารโรงพยาบาลพร้อมส่วนปรับปรุงอาคาร |       |               |             |
|   8 ชั้น (พื้นที่ 11,822 ตรม.)       |       |               |             |
+--------------------------------+-------+---------------+-------------+
|   -                            |       |               |             |
|   อา                           |       |               |             |
| คารโรงพยาบาลพร้อมส่วนปรับปรุงอาคาร |       |               |             |
|   5 ชั้น (พื้นที่ 5,804.80 ตรม.)     |       |               |             |
+--------------------------------+-------+---------------+-------------+
| 1.6 บริษัท โสธรเวชกิจ จำกัด        |       |               |             |
+--------------------------------+-------+---------------+-------------+
|   - ที่ดิน (เนื้อที่ 7-2-86 ไร่)       | เ     | 94.85         |   -ไม่มี-     |
|                                | จ้าของ |               |             |
+--------------------------------+-------+---------------+-------------+
|   -                            |       | 184.76        |   -ไม่มี-     |
|   อา                           |       |               |             |
| คารโรงพยาบาลพร้อมส่วนปรับปรุงอาคาร |       |               |             |
|   5 ชั้น (พื้นที่ 15,120 ตรม.)       |       |               |             |
+--------------------------------+-------+---------------+-------------+
|   รวมที่ดินและอาคาร               |       | 5,466.52      |             |
+--------------------------------+-------+---------------+-------------+
| 2. อุปกรณ์โรงพยาบาล              | เ     | 1,490.70      |   -ไม่มี-     |
|                                | จ้าของ |               |   ภาร       |
|                                |       |               | ะจำยอมเรื่องท |
|                                |       |               | างเดินบางส่วน |
+--------------------------------+-------+---------------+-------------+
| 3. เครื่องใช้สำนักงาน เครื่องตกแต่ง   | เ     | 135.35        |   -ไม่มี-     |
| และคอมพิวเตอร์                   | จ้าของ |               |   ภาร       |
|                                |       |               | ะจำยอมเรื่องท |
|                                |       |               | างเดินบางส่วน |
+--------------------------------+-------+---------------+-------------+
| 4. ยานพาหนะ                    | เ     | 41.37         |   -ไม่มี-     |
|                                | จ้าของ |               |   ภาร       |
|                                |       |               | ะจำยอมเรื่องท |
|                                |       |               | างเดินบางส่วน |
+--------------------------------+-------+---------------+-------------+
| 5. อาคารระหว่างก่อสร้าง           | เ     | 54.24         |   -ไม่มี-     |
| และสินทรัพย์ระหว่างทาง             | จ้าของ |               |             |
+--------------------------------+-------+---------------+-------------+
|   รวมที่ดิน อาคาร และอุปกรณ์ - สุทธิ0 |       | 7,188.18      |             |
+--------------------------------+-------+---------------+-------------+

5.2 สิทธิการเช่า

  บริษัทฯ มีสิทธิการเช่า ณ วันที่ 31 ธันวาคม 2558 ตามรายละเอียดดังนี้

+-------+-----------+-----------+------------+---------+-------------+
| ท     | คู่สัญญา     | วัตถุประสงค์ | ระยะเ      | มูลค่าทา  | ภาระผูกพัน    |
| รัพย์สิน |           |           | วลาการเช่า/ | งบัญชีสุทธิ |             |
|       |           |           | ปีสิ้นสุดสัญญา  |         |             |
|       |           |           |            | (       |             |
|       |           |           |            | ล้านบาท) |             |
+=======+===========+===========+============+=========+=============+
| ที่ด    | บริษัท      | เพื่อ       | 30 ปี/ 2567 | 2.19    | บร          |
| ินเนื้อที่ | โรงพยาบาล | เป็นที่จอดรถ | (นับตั้งแต่ 1  |         | ิษัทย่อยต้องชำร |
| 4     | รัตนาธิเบศร์ |           | กุมภาพันธ์    |         | ะค่าเช่าทั้งหมด |
| -22-0 | จำกัด      |           | 2538)      |         | 19.05       |
| ไร่    | (ผู้เช่า)    |           |            |         | ล้านบาทดังนี้   |
|       | และ       |           | โดยได้ด     |         |             |
|       |           |           | ำเนินการจดส |         | ปีที่          |
|       | บริษัท      |           | ิทธิการเช่ากับ |         | ค่าเ         |
|       | เรียลตี้     |           | สำนักงานที่ดิน |         | ช่ารวมในช่วงปี |
|       | อินเต      |           | จังหวัดนนทบุรี |         |             |
|       | อร์เนชั่นเนล |           | สาขาบางใหญ่ |         | 2-10 3.25   |
|       | อิงค์ จำกัด  |           | เรียบร้อยแล้ว |         | ล้านบาท      |
|       |           |           | เมื่อวันที่ 25  |         |             |
|       | (ผู้ให้เช่า)  |           | พฤษภาคม    |         | 11-20 7.17  |
|       |           |           | 2538       |         | ล้านบาท      |
|       |           |           |            |         |             |
|       |           |           |            |         | 21-30 8.63  |
|       |           |           |            |         | ล้านบาท      |
+-------+-----------+-----------+------------+---------+-------------+
| ที่ดิน   | บมจ.      | เพื่อเป็น    | 3 ปี/ 2561  | -       | บริษัทฯ       |
|       | บางกอก    | ที่จอดรถที่สา | (นับตั้งแต่ 1  |         | ต           |
|       | เชน       | ขาประชาชื่น | สิงหาคม     |         | ้องชำระค่าเช่า |
|       | ฮอสปิทอล   |           | 2558)      |         | เป็นรายเดือนๆ |
|       | (ผู้เช่า)    |           |            |         | ละ 0.10     |
|       | และ       |           |            |         | ล้านบาท      |
|       | นางทัศนีย์   |           |            |         |             |
|       | บัวเอี่ยม    |           |            |         |             |
|       | (ผู้ให้เช่า)  |           |            |         |             |
+-------+-----------+-----------+------------+---------+-------------+
| อาคาร | บมจ.      | เพื่อเป็น    | 16 ปี/2558  | -       | บริษัทฯ       |
|       | บางกอก    | ที่ทำการของ | (นับตั้งแต่ 9  |         | ทำสัญญา      |
|       | เชน       | สำนักงานสา | กันยายน     |         | เช่าอาคารและ |
|       | ฮอสปิทอล   | ขาสุขาภิบาล | 2542)โดยไ  |         | สัญญาให้บริการ |
|       | (ผู้เช่า)    | 3         | ด้ดำเนินการจ |         | โดยบริษัทฯ    |
|       | และ บริษัท  |           | ดสิทธิการเช่า |         | มีภาระผูกพันท  |
|       | สัมมากร    |           | กับสำ       |         | ี่ต้องชำระค่าเช |
|       | จำกัด      |           | นักงานที่ดินกร |         | ่าและค่าบริการ |
|       | (ผู้ให้เช่า)  |           | ุงเทพมหานคร |         | ดังนี้         |
|       |           |           | สาขา       |         |             |
|       |           |           | บึงกุ่มเรียบร้อ |         | ปีที่          |
|       |           |           | ยแล้วเมื่อวันที่ |         | ค่าเช่า/บริการ |
|       |           |           | 9 มิถุนายน   |         | (ต่อปี)       |
|       |           |           | 2543       |         |             |
|       |           |           | และได้ทำบันท |         | 1-2 3.30    |
|       |           |           | ึกต่อขอขยายร |         | ล้านบาท      |
|       |           |           | ะยะเวลาการ |         |             |
|       |           |           | เช่าออกไปอีก |         | 3-5 4.94    |
|       |           |           | 2 ปี        |         | ล้านบาท      |
|       |           |           | เป็นสิ้นสุดปี   |         |             |
|       |           |           | 2560       |         | 6-8 6.44    |
|       |           |           |            |         | ล้านบาท      |
|       |           |           |            |         |             |
|       |           |           |            |         | 9-11 8.00   |
|       |           |           |            |         | ล้านบาท      |
|       |           |           |            |         |             |
|       |           |           |            |         | 12-14 8.50  |
|       |           |           |            |         | ล้านบาท      |
|       |           |           |            |         |             |
|       |           |           |            |         | 15-16 9.00  |
|       |           |           |            |         | ล้านบาท      |
|       |           |           |            |         |             |
|       |           |           |            |         | 17-18       |
|       |           |           |            |         | อยู่ระหว่างกา  |
|       |           |           |            |         | รเจรจาค่าเช่า |
+-------+-----------+-----------+------------+---------+-------------+
| รว    |           |           |            | 2.19    |             |
| มสิทธิก |           |           |            |         |             |
| ารเช่า |           |           |            |         |             |
+-------+-----------+-----------+------------+---------+-------------+

5.3 ค่าความนิยม

  บริษัทฯ และบริษัทย่อย มีค่าความนิยมที่เกิดจากการซื้อเงินลงทุนจากบุคคลภายนอก
  เพื่อปรับโครงสร้างการดำเนินธุรกิจในกลุ่ม จากบริษัท โรงพยาบาลรัตนาธิเบศร์ จำกัด บริษัท
  สระบุรี เวชกิจ จำกัด บริษัท ศรีบุรินทร์การแพทย์ จำกัด บริษัท นวนครการแพทย์ จำกัด
  และบริษัท โสธรเวชกิจ จำกัด จำนวน 329 ล้านบาท ณ วันที่ 31 ธันวาคม 2558 ซึ่งบริษัทฯ
  ได้เปลี่ยนนโยบายการบัญชีสำหรับค่าความนิยมตั้งแต่วันที่ 1 มกราคม 2551 เป็นต้นไป
  โดยจะไม่ตัดจำหน่ายค่าความนิยมและจะพิจารณาด้อยค่าทุกสิ้นงวดแทน

5.4 เครื่องหมายการค้า

  ในปัจจุบัน บริษัทฯ ได้จดทะเบียนเครื่องหมายการค้า ตราโลโก้ของโรงพยาบาลเกษมราษฎร์
  (ซึ่งได้รับอนุมัติการจดทะเบียนเมื่อวันที่ 24 พฤษภาคม 2547)
  และตราโลโก้ของโรงพยาบาลเวิลด์เมดิคอลเซ็นเตอร์ (ซึ่งได้รับอนุมัติการจดทะเบียนเมื่อวันที่ 4
  กรกฎาคม 2554) จากกรมทรัพย์สินทางปัญญา กระทรวงพาณิชย์

5.5 นโยบายการลงทุนในบริษัทย่อย

  ณ วันที่ 31 ธันวาคม 2558 บริษัทฯ มีเงินลงทุนในบริษัทย่อย ซึ่งบริษัทฯ
  มีอำนาจควบคุมหรือถือหุ้นเกินร้อยละ 50 จำนวน 5 บริษัท
  โดยมีมูลค่าตามวิธีราคาทุนรวมประมาณ 1,813 ล้านบาท
  คิดเป็นสัดส่วนเงินลงทุนในบริษัทย่อยประมาณร้อยละ 19.83 ของสินทรัพย์รวม
  โดยมีรายละเอียดดังนี้

+--------------------------+-----------+-------------------------------+
| บริษัทย่อย                  | % การถือหุ้น | ประเภทธุรกิจ                    |
+--------------------------+-----------+-------------------------------+
| บริษัท โรงพยาบาลรัตนาธิเบศร์  | 72.73%    | โรงพยาบาลเกษมราษฎร์ รัตนาธิเบศร์  |
| จำกัด                     |           |                               |
+--------------------------+-----------+-------------------------------+
| บริษัท สระบุรี เวชกิจ จำกัด    | 59.92%    | โรงพยาบาลเกษมราษฎร์ สระบุรี      |
+--------------------------+-----------+-------------------------------+
| บริษัท ศรีบุรินทร์การแพทย์ จำกัด | 93.67%    | โรงพยาบาลเกษมราษฎร์ ศรีบุรินทร์    |
|                          |           | เชียงราย และคลินิคเกษมราษฎร์      |
|                          |           | ศรีบุรินทร์                       |
|                          |           | สาขาแม่สายและสาขาเชียงแสน       |
+--------------------------+-----------+-------------------------------+
| บริษัท นวนครการแพทย์ จำกัด   | 73.20%    | โรงพยาบาลการุญเวช ปทุมธานี       |
|                          |           |                               |
|                          |           | โรงพยาบาลการุญเวช อยุธยา        |
+--------------------------+-----------+-------------------------------+
| บริษัท อยุธยาการแพทย์        | 73.20%    | ให้เช่าที่ดินโรงพยาบาลนวนคร อยุธยา  |
| จำกัด***                  |           |                               |
+--------------------------+-----------+-------------------------------+
| บริษัท โสธรเวชกิจ จำกัด      | 76.00%    | โรงพยาบาลเกษมราษฎร์ ฉะเชิงเทรา  |
+--------------------------+-----------+-------------------------------+

หมายเหตุ : *** เป็นการถือหุ้นทางอ้อมโดยผ่านบริษัท นวนครการแพทย์ จำกัด

  อย่างไรก็ตาม บริษัทฯ มีนโยบายการลงทุนในบริษัทย่อย โดยจะเข้าร่วมลงทุนไม่น้อยกว่าร้อยละ
  40 และเข้ามีส่วนร่วมในการบริหารงานอย่างมีนัยสำคัญ
  ซึ่งการเข้าร่วมลงทุนนั้นจะพิจารณาจากภาวะเศรษฐกิจ การเติบโตของธุรกิจ
  และมุ่งเน้นการลงทุนเฉพาะธุรกิจหรือผลิตภัณฑ์ที่เกี่ยวเนื่องกับธุรกิจโรงพยาบาล
  และการบริการทางด้านสุขภาพตามที่บริษัทฯ ดำเนินงานอยู่ในปัจจุบัน
  ซึ่งการเข้าลงทุนในบริษัทย่อยและบริษัทร่วมนั้น จะต้องผ่านการพิจารณาจากคณะกรรมการบริษัทฯ
  ทั้งนี้ บริษัทฯ มีนโยบายการบริหารงานในบริษัทย่อย โดยบริษัทฯ
  จะส่งกรรมการที่เป็นตัวแทนของบริษัทฯ เข้าร่วมในการบริหารงานตามสัดส่วนที่บริษัทฯ ถืออยู่
  เพื่อมีส่วนร่วมในการแสดงความคิดเห็น กำหนดนโยบายที่สำคัญ
  และควบคุมการดำเนินธุรกิจของบริษัทย่อยให้ถูกต้อง เหมาะสม
  และสอดคล้องกับนโยบายของคณะกรรมการบริษัทฯ

  ในระหว่างปี 2558 บริษัทฯ ได้ซื้อส่วนได้เสียในบริษัท นวนครการแพทย์
  จำกัดเพิ่มเติมรวมร้อยละ 3.35 เป็นเงินสดจำนวน 15.04 ล้านบาท
  ทำให้สัดส่วนความเป็นเจ้าของเพิ่มขึ้นจากร้อยละ 69.85 เป็นร้อยละ 73.20
  มูลค่าตามบัญชีในสัดส่วนของสินทรัพย์สุทธิที่ซื้อของบริษัท นวนครการแพทย์
  จำกัดในงบการเงินบริษัทฯ ณ วันที่ซื้อเป็นเงินจำนวน 12.75 ล้านบาท บริษัทฯ
  รับรู้ส่วนได้เสียที่ไม่มีอำนาจควบคุมลดลงเป็นจำนวน 12.75
  ล้านบาทและกำไรสะสมลดลงเป็นจำนวน 2.30 ล้านบาท

6. ข้อพิพาททางกฎหมาย

บริษัทฯ ถูกคนไข้ฟ้องร้องเรียกค่าเสียหายเกี่ยวกับการรักษาพยาบาล โดยมีทุนทรัพย์ที่ฟ้องร้อง ณ
วันที่ 31 ธันวาคม 2558 จำนวนรวมประมาณ 21 ล้านบาท จนถึงวันที่ในรายงาน
คดีเหล่านี้ยังไม่สิ้นสุด บริษัทฯ ไม่ได้บันทึกประมาณการหนี้สินไว้ในงบการเงิน
เนื่องจากในการตั้งประมาณการหนี้สิน
ผู้บริหารได้พิจารณาจากประสบการณ์ประกอบกับความเห็นของที่ปรึกษากฎหมายของบริษัทฯ

7. โครงสร้างเงินทุน

7.1 หลักทรัพย์ของบริษัทฯ

  บริษัทฯ มีทุนจดทะเบียนทั้งสิ้น 2,493.75 ล้านบาท แบ่งเป็นหุ้นสามัญจำนวน 2,493.75 ล้านหุ้น
  มูลค่าที่ตราไว้หุ้นละ 1 บาท เป็นทุนที่ออกและเรียกชำระแล้วจำนวน 2,493.75 ล้านบาท

7.2 ผู้ถือหุ้น

ผู้ถือหุ้นรายใหญ่ 10 รายแรก ณ วันที่ 2 สิงหาคม 2558

รายชื่อผู้ถือหุ้นรายใหญ่ และสัดส่วนการถือหุ้นจากทุนจดทะเบียนและเรียกชำระแล้ว
ตามที่ปรากฏในสมุดทะเบียนผู้ถือหุ้น มีดังนี้

  -------- ----------------------------------- ---------------- ----------
  ลำดับที่    รายชื่อผู้ถือหุ้น                          จำนวนหุ้น          ร้อยละ

  1        นายเฉลิม หาญพาณิชย์                    813,750,000      32.63%

  2        นางสมพร หาญพาณิชย์                    183,750,000      7.37%

  3        THE BANK OF NEW YORK MELLON         157,783,075      6.33%

  4        บริษัท ไทยเอ็นวีดีอาร์ จำกัด               130,412,475      5.23%

  5        นางสาวพรลักษณ์ หาญพาณิชย์               83,000,000       3.33%

  6        นายกันตพร หาญพาณิชย์                   83,000,000       3.33%

  7        นางสาวพรสุดา หาญพาณิชย์                83,000,000       3.33%

  8        สำนักงานประกันสังคม                    80,387,800       3.22%

  9        N.C.B.TRUST LIMITED-NORGES BANK 11  70,646,500       2.83%

  10       CHASE NOMINEES LIMITED.             54,205,825       2.17 %

  รวม                                          1,739,935,675    69.77%
  -------- ----------------------------------- ---------------- ----------

ผู้ถือหุ้นรายใหญ่: ครอบครัวหาญพาณิชย์ ถือหุ้นร้อยละ 49.99
และส่วนที่เหลือเป็นการถือโดยผู้ลงทุนสถาบันและผู้ลงทุนรายย่อย

นโยบายการจ่ายเงินปันผล

  บริษัทฯ มีนโยบายการจ่ายเงินปันผลในอัตราไม่ต่ำกว่าร้อยละ 40
  ของกำไรสุทธิของงบการเงินหลังหักภาษีและสำรองตามกฎหมายแล้วของงบการเงินเฉพาะกิจการหากไม่มีเหตุจำเป็นอื่นใด
  และการจ่ายเงินปันผลนั้นไม่มีผลกระทบต่อการดำเนินงานปกติของบริษัทฯ อย่างมีนัยสำคัญ ทั้งนี้
  การจ่ายเงินปันผลให้นำปัจจัยต่างๆ มาพิจารณาประกอบ เช่น ผลการดำเนินงานของบริษัทฯ
  สภาพคล่องของบริษัทฯ การขยายธุรกิจ และปัจจัยอื่นๆ ที่เกี่ยวข้องในการบริหารงานของบริษัทฯ
  ซึ่งการจ่ายเงินปันผลดังกล่าวข้างต้น จะต้องได้รับความเห็นชอบจากผู้ถือหุ้น
  และ/หรือความเห็นชอบของคณะกรรมการบริษัทฯ ตามความเหมาะสม